Mirijevci zajedničkim snagama očistili park Najnovije vesti, Vesti dana\nPark je redovno bio prepun smeća, najviše opušaka i razbijenih flaša i to baš pored novog parka za decu.\nMirijevske ulice u poslednje vreme izgledaju kao divlja deponija. Upravo to je bio razlog da se meštani ovog naselja udruže sa ekološkim aktivistima i temeljno očiste barem jedan njegov deo, što je ovog puta bilo dečje igralište u okviru parka. Ljudi okolo bacaju i kućno smeće u male kante, što nimalo ne olakšava posao čistoći.\nAkcija čišćenja, organizovana od strane organizaciija “Eko straža” i “Trash Hero Serbia” pokrivala je celu Srbiju. Čišćenje je bilo na oko 5 lokacija, a učestvovalo je oko 400 do 500 ljudi i prikupljeno je između 1.000 i 1.500 džakova smeća.\nIako deluje da je reč o Sizifovom poslu, meštani su se ipak potrudili da veoma temeljno očiste reon za koji su se odlučili, a ispod jednih tribina u parku ostavili su i dodatku kantu, za slučaj da je kontejner predaleko.


BiH nema dovoljno medicinskih sestara i tehničara - ZOS radio\nBiH nema dovoljno medicinskih sestara i tehničara\nUdruženje medicinskih sestara-tehničara intenzivne medicine u Bosni Hercegovini organiziralo je jučer oko 150 učesnika.\nPredavači su bili iz Turske, Makedonije, Italije, Slovenije, Hrvatske, Njemačke, Srbije i Bosne i Hercegovine, a osim predavača aktivni sudionici bili su i pacijenti koji su podijelili svoja iskustva iz bolnice kada su boravili u jedinicama intenzivne njege.\nIzvršni direktor Udruženja Amer Ovčina, magistar zdravstvenih znanosti, kazao je za Agenciju FENA da će upravo ova iskustva pacijenata doprinijeti u poboljšanju standarda i kvaliteta u jedinicama intenzivne njege.\nOvčina kaže da su pacijenti najviše istaknuli važnost brige cjelokupnog zdravstvenog sistema za pacijente koji će se liječiti u kućnoj njezi jer većina pacijenata koji su ovisni o mehaničkoj ventilaciji i stalnoj kućnoj njezi troškove snose u samostalno.\n”Plaćaju samostalno lijekove koji su im neophodni od kojih neki nisu na esencijalnoj listi kao i njegovatelje te se nadamo da ćemo kroz ovaj kongres pomoći zdravstvenom sustavu da se uspostave standardi za pomoć takvim pacijentima”, pojasnio je.\nOcijenio je da su medicinske sestre najvažnija karika u sustavu zdravstvene njege i bez njih proces rada u jedinicama intenzivne njege bio bi nezamisliv, ali takvog kadra u BiH je vrlo malo u odnosu na zemlje Europske unije.\n”To je standard kvalitete zdravstvene njege, međutim u BiH je sasvim drugačija slika, ali bez obzira na to jedinice intenzivnog liječenja u BiH imaju zavidnu kvalitetu jer se trude da svojim humanim i požrtvovanim radom da pomognu takvim pacijentima”, zaključio je Ovčina.\nUdruženje je do sada realizirao četiri simpozija posvećena unapređenju zdravstvene njege kritično oboljelih i uspostavljanju sistema kvaliteta i sigurnosti zdravstvene njege u jedinicama intenzivnog liječenja.\nDva simpozija su organizirana u partnerstvu s Francusko-bosanskom asocijacijom intenzivne medicine u BiH i Udruženjem intenzivne medicine iz Francuske te dva simpozija u okviru Dana bosanskohercegovačkog američke akademije znanosti i umjetnosti.\nKongres se završava danas.\nPrevious articleMIRO LAZOVIĆ NE PERE SAMO ALIJU NEGO I SEBE\nNext articleKod Doboja mašinovođa ispao iz lokomotive


Od danas obavezne zimske gume na automobilu – RADIO TELEVIZIJA BOR\nOd danas obavezne zimske gume na automobilu\nBOR – Sva vozila od danas, na svim točkovima moraju da imaju takozvane zimske gume, ukoliko je na kolovozu sneg i led. Prema važećem Zakonu o bezbednosti saobraćaja na putevima Srbije, propisana je i dubina šare koja mora da bude najmanje četiri milimetra. U suprotnom kazne su rigorozne.\nTako je fizičkim licima zaprećeno kaznom od 6.000 do 20.000 dinara, preduzetnicima koji ne poštuju ovu odredbu preti kazna od 50.000 do 200.000 a pravnim licima od 100.000 do 800.000 dinara. Međutim, ako na kolovozu nema snega i leda, a vozač na automobilu u periodu od prvog novembra do prvog aprila nema zimske gume, neće biti kažnjen ako ga zaustave saobraćajci, a ne treba da brine ni zbog osiguranja u slučaju saobraćajnog incidenta.\nInače, cene guma nisu se menjale u odnosu na prošlu godinu pa je tako, u zavisnosti od kvaliteta, cena za putnička vozila od 3.000, pa do više od 10.000 dinara, što naravno zavisi i od veličine točka.\nTags: automobil, kazna, sneg, zimska oprema, zimske gume\nPrevious Sutra su Mitrovske zadušnice\nNext Novi zakon o igrama na sreću\n9 sati ago Branislava Ilić


Porodice žrtava na Kosovu apelovale na Vučića da ne potpiše sporazum sa Kosovom - Politika - Dnevni list Danas\nPočetna » Politika » Porodice žrtava na Kosovu apelovale na Vučića da ne potpiše sporazum sa Kosovom\nUdruženje porodica ubijenih i kidnapovanih na Kosovu i Metohiji uputilo je danas apel predsedniku Srbije Aleksandru Vučiću da ne pristane na zahteve SAD i EU i potpiše ove godine sporazum između Srbije i Kosova.\n5Piše: Beta 21. februara 2019. 23.28 Izmenjeno: 23.34\nKako se navodi u saopštenju od predsednika Vučića je zatraženo da ne pristaje „na ucene Amerike i EU“. Udruženje je navelo da „ne treba pristajati na nekakve nove sporazume i da je najveći kompromis Briselski sporazum“.\nkosovo, srbija, Udruženje porodica ubijenih i kidnapovanihBeograd\n22. februara 2019. u 04.19\nBez sumnjeSrbi su stradali,ali sta je radjeno u proteklih toliko godina Albancima, mislimda smo bas onako bestidni i zli.\n22. februara 2019. u 05.44\nDogovor sa Kosovom moguće je samo kroz institucije i menjanje ustava kao što su Makedonci uradili. Naprednjaci to mogu izvesti, jer imaju većinu, a Vučić veliku podršku glasačkog tela. Jednostavno, nekada moraš zaobići narod i referendume, demokratiju u svom izvornom vidu, da bi se nešto dogovorilo i postiglo. Široki konsezusi po pitanju Kosova su neizvodljivi i nemogući. Da je vlada Makedonije slušala narod ne bi nikad postigla dogovor sa Grčkom, ni za hiljadu godina. Jasno je da većina u Srbiji, a posebno SPC neće prihvatiti bilo kakav dogovor koji Albancima daje ma i minimum nezavisnosti.\n22. februara 2019. u 06.58\nNe treba potpisati sporazum, treba jos zrtava, jos krvi i jos mogucnosti za kriminal. Nije nam bilo dosta tabanja u zadnjih 100 godina\n22. februara 2019. u 07.11\nPa šta ove porodice onda žele.Pa valjda je svima stalo da i Srbi koji žive na KiM imaju normalne uslove za život.Sadašnja situacija je izuzetno teška i to se mora promeniti.\n22. februara 2019. u 09.57\nJe li su tu I porodice zrtava Albanaca koje su nastradili od miloseviceve doldateske na Kosovu bilo bi interesantno da zajedno protestiraju .


NOVI MINISTRI: Brnabićeva predala predlog za sastav nove Vlade - Nova Borba\nNOVI MINISTRI: Brnabićeva predala predlog za sastav nove Vlade\nSkupština Srbije danas drži sednicu o izboru Vlade Srbije koja će sa Anom Brnabić na čelu imati 22 člana. Brnabić je predložila 18 resornih ministara i tri ministra bez portfelja. Među njima su i četiri potpredsednika Vlade.\nOvako izgleda predlog Ane Brnabić.\nIvica Dačić, prvi potpredsednik i ministar spoljnih poslova. Nebojša Stefanović biće potpredsednik vlade i ministar unutrašnjih poslova, Rasim Ljajić, potpredsednik vlade i ministar trgovine, turizma i telekomunikacija, a Zorana Mihajlović, potpredsednica vlade i ministarka građevinarstva, saobraćaja i infrastrukture.\nBiće tri ministra bez portfelja: Slavica Đukić Dejanović biće zadužena za populacionu politiku, Milan Krkobabić za regionalni razvoj i koordinaciju javnih preduzeća, a Nenad Popović za inovacije i tehnologiju.\nPresrecan sam da imamo Vladu,sastavljenu od sve samih osvedocenih genijalnih politicara,koji su se na delu pokazali,u prosloj Vladi.Konacno,ne moramo brinuti o svojoj buducnosti,ona nam je zagarantovana.\n29.06.2017 20:16h 61 56\n29.06.2017 20:11h 58 59


Zbog korona virusa, Anastasija Ražnatović se seli u Novi Sad kod dečka – Tračara\nLjubav ne poznaje granice i strah, pa je logično što se Anastasija Ražnatović osmelila da u ovo vreme izolacije bude kod svog dečka Đorđa Kuljića.\nNa taj način oni će smanjiti putovanja na relaciji Beograd–Novi Sad i komplikacije zbog policijskog časa. Pogotovo sada kada je najavljena blokada Beograda, Novog Sada i Niša.\nInače, njih dvoje su prošle godine u ovo vreme počeli da žive zajedno, tačnije Anastasija je prešla u svoj iznajmljeni stan na Vračaru. Međutim, posle nekoliko meseci vratila se u svoj dom u ulici Ljutice Bogdana.\nOna je tada objasnila da se u porodičnoj kući ipak oseća najbolje i da ne želi da bude sama dok je Đorđe na poslovnim putovanjima, što je sasvim opravdano.\n“Anastasiji će uvek biti najlepše kod mame, to je nekako normalno, ali sada će neko duže vreme biti sa njim. Ona maksimalno poštuje mere predostrožnosti i ne krši pravila izolacije, pa je baš zato odlučila da ovaj period karantina provede sa Đorđem,” kaže izvor i opisuje njihov odnos.\n“Oni se stvarno lepo slažu, ali Anastasija smatra da je još mlada za neke stvari. Sada joj je na prvom mestu karijera, oko koje se zaista trudi. Pesma Heroina, koju je nedavno izdala je super prošla, a i Volim te će sigurno biti veliki hit.\nSeka Aleksić: Nisam trudna, debela sam\nNovi dan, novi savet: Evo šta Lepa Brena poručuje fanovima iz Monaka\nBliznakinje imaju istog dečka, žele da zatrudne u isto vreme


MLADOST U SOMBORU, TEREKVEŠ U BAČKOJ PALANCI - Radio Dunav\nOstalo je još pet kola do kraja prvenstva u kojima će fudbaleri apatinske Mladosti pokušati da izbore opstanak u Vojvođanskoj ligi grupa Sever. Nakon poraza kući od ekipe Tise, Mladost će u subotu 6. maja gostovati u Somboru ekipi Radničkog.\nRadnički se nalazi u dobroj formi i zauzima 7. mesto na tabeli pa će u ovom meču igarti bez pritiska što će dodatno otežati posao mladoj ekipi iz Apatina. Komšijski debi počinje u 16 sati i 30 minuta.\nNakon ubedljive pobede u prethodnom kolu nad ekipom Rusina iz Ruskog Krstura od 5:0 Terkeveš će u nedelju gostovati u Bačkoj Palanci ekipi Krila Krajine. Nakon loše polusezone Svilojevčani su napravili odličan niz i osvojili mnogo bodova koji su ih podigli na 8. poziciju na tabeli, a sa pobedom iz ovog meča Terekveš bi mogao da skoči još tri pozicije više.\nUtakmica u Bačkoj Palanci igra se u 16 sati i 30 minuta.\nTagged FK TEREKVEŠ ofk mladost\nUSKORO OBUKA PROFESIONALNIH UPRAVNIKA ZGRADA


RENAULT TRUCKS: MOĆAN BREND GRUPACIJE VOLVO - Novosti - O nama i sa vama - Renault Trucks Srbija\nRENAULT TRUCKS: MOĆAN BREND GRUPACIJE VOLVO\n"Snaga naših brendova je najveća dragocenost grupacije Volvo.".\nTokom Sajma komercijalnih vozila IAA, predsednik kompanje Renault Trucks, Hajnc-Jirgen Lev, najavio je da će sve proizvodne linije biti obnovljene u junu 2013. U isto vreme, Peter Karlsten, izvršni potpredsednik marketinga i prodaje EMEA u okviru Volvo grupe, ponovio je značaj identiteta svakog od pet brendova iz ove grupacije. Takođe je istakao the sjajne mogućnosti da Renault Trucks zauzme jaču poziciju na globalnom nivou. Sveukupna obnova proizvodne linije moraće da pređe dug put do ostvarenja ovog cilja.\nNa štandu kompanije Renault Trucks, tokom Sajma komercijalnih vozila IAA 2012 Peter Karlsten, izvršni potpredsednik marketinga i prodaje EMEA u okviru Volvo grupe, izneo je da je cilj grupacije da potpuno iskoristi potencijal svojih pet brendova (Renault Trucks, Volvo Trucks, Mack Trucks, UD Trucks i Eicher). Snaga naših brendova je najveća dragocenost grupacije Volvo, rekao je. Svaki od njih ima sopstevno nasleđe i karakteristike, specifičan odnos sa kupcima, servisnu mrežu i proizvodnu liniju. Kada je reč o brendu Renault Trucks, Peter Karlsten je bio nedvosmislen: Grupacija Volvo i ja vidimo strahovit potencijal u brendu Renault Trucks i veoma smo uzbuđeni po pitanju mogućnosti za njegov dalji razvoj.\nSveobuhvatna obnova serije Renault Trucks koju je takođe najavio predsednik Hajnc-Jirgen Lev je u potpunom skladu sa ovim izjavama. U junu 2013. godine, Renault Trucks će obnoviti gamu za dugolinijski transport, distribuciju i građevinski sektor.


Kupovinu sprečava procena Poreske uprave - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kupovinu sprečava procena Poreske uprave\nKupovinu sprečava procena Poreske uprave\nponedeljak, 12 decembar 2011 09:03\nVlada i Ministarstvo odbrane, kasarne i druge vojne objekte, već duže prodaju, ustupaju ili na drugi način prepuštaju lokalnim samoupravama, pa i inostranim investitorima širom Srbije, a jedino u Kragujevcu, tvrde u ovdašnjoj gradskoj upravi to nije slučaj. Naime, grad Kragujevac godinama unazad nastoji da u pregovorima sa nadležnima u Ministarstvu odbrane otkupi vojnu kasarnu „Vojvoda Radomir Putnik“, koja je locirane na deset hektara u strogom centru grada čime decenijama sprečava urbani razvoj najužeg gradskog jezgra.\nSvi dosadašnji pregovori gradske uprave i predstavnika Ministarstva odbrane, nisu urodili plodom, jer pregovaračke strane nisu uspevale da se do kraja dogovore o svim detaljima kupoprodajnog ugovora.\nU poslednje vreme, kupovinu kasarne „Vojvoda Radomir Putnik“ sprečava procena Poreske uprave prema kojoj zemljište i objekti ove kasarne koštaju 30 miliona evra. Do prošle godine, Poreska uprava je vrednost te kragujevačke kasarne procenjivala na nekih 4,5 miliona evra. No okolnosti su se, u međuvremenu promenile, pa iz Poreske uprave sada poručuju da je aktuelna procena o vrednosti kasarne utvrđena na osnovu tržišne cene zemljišta i objekata u tom delu grada.\nU gradskoj upravi, pak, tvrde da višestruko uvećanje cene kasarne ima političku pozadinu, pošto je na čelo Poreske uprave Srbije, u međuvremenu, postavljen kragujevački kadar Demokratske stranke, koja je ovde, još od 2000-te, u teškom sukobu sa ovdašnjom vladajućom strankom „Zajedno za Šumadiju“. S ovim u vezi navode da je kasarna „Bubanj“ u Nišu koja se, takođe, nalazi na atraktivnoj lokaciji u gradu na Nišavi, prodata jednoj američkoj kompaniji za određeni broj stanova gradu i po ceni od deset evra po kvadratu.\nNajstariji vojni objekat u Srbiji\nKasarna „ Vojvoda Radomir Putnik“ najstariji je vojni objekat te vrste u Srbiji, a napuštena nakon NATO bombardovanja, sve više zarasta u korov i prerasta u ruglo u centru grada, dok istorijski vredni objekti, već narušeni NATO projektilima, nezaustavljivo propadaju. Iz gradske uprave poslednjih dana poručuju da, uprkos svemu, ne odustaju od preuzimanja kasarne „Radomir Putnik“ i potonje urbanizacije tog prostora, koja podrazumeva izgradnju novog pozorišta, biblioteke i drugih objekata od javnog značaja.


Novaku su na kraju konferencije pustili i himnu Bože pravde, koju je on ponosno otpevao.\nInteresantno je da je u isto vreme kada je Novak držao konferenciju, na aerodrom stigla i ekipa Crvene zvezde, koja u sredu od 16 časova igra protiv Kairata meč drugog kola kvalifikacija za Ligu šampiona.\nTako je i došlo do susreta Novaka Đokovića i trenera Zvezde Dejana Stankovića, koji su se srdačno pozdravili i izgrlili:\nJedan drugome su poželeli sreću, Novak Zvezdi u Kazahstanu, a Stanković Đokoviću na Olimpijskim igrama.\nPoznato je i da su Novak Đoković i Dejan Stanković privatno veliki prijatelji. Trener Zvezde je bio i na nekim njegovim privatnim slavljima, a takođe se zna i da je Đoković veliki navijač Crvene zvezde, koju gleda kada god mu to obaveze dozvoljavaju.\nVIDEO: Isplivao neverovatan snimak: 15-godišnji Majk Tajson za OSAM SEKUNDI nokautirao rivala, sudija nije hteo ni da broji kad je video ovaj udarac!


Rusiju treba vratiti u G8! › Made-in-Germany.rs\nRusiju treba vratiti u G8!\nFrank Valter Štajmajer, nemački ministar spoljnih poslova, predlaže da se Rusija pozove na sastanak grupe sedam ekonomski najrazvijenijih zemalja sveta (G7), koji je zakazan za saledeću godinu.\n– Sukobi u Siriji i Ukrajini su dokaz da je u našem interesu da se Rusija ne isključuje iz saradnje vodećih svetskih ekonomija. Ukoliko se u Ukrajini postigne napredak, kao i u razgovorima o prekidu rata u Siriji, članice G7 bi mogle da uzmu obzir povratak Moskve u G8 – rekao je Štajmajer u inetrvjuu za Nemačko udruženje izdavača, a prenosi agencija „Tanjug“.\nNakon sukoba u Ukrajini i isključenja Moskve iz Grupe G8, formirano je udruženje ekonomski najrazvijenih zemalja G7 koje čine Velika Britanija, Nemačka, Italija, Kanada, SAD, Francuska i Japan, sa ciljem iznalaženja rešenja za globalne političke i socijalne probleme.\nOrganizacija je postojala kao G7 i od 1976 do 1997. godine, nakon čega se Rusija priključila asocijaciji, čime je ova postala G8. U martu 2014. godine organizacija je zbog krize u odnosima Rusija i Zapada odlučila da se vrati u G7 format.\nU Nemačkoj danas počeo samit G7\nDva uslova Nemačke za povratak Rusije u G8\nOd MiG na 01/09/2016 / AKTUELNO / Ostavite komentar\nNemačka zakonom utvrđuje očinstvo\nNemci, Italijani i Francuzi nezadovoljni obrazovanjem


Kapetanović: AMZ nema alternativu – Biznis.ba\nNaslovnaBiHKapetanović: AMZ nema alternativu\nKapetanović: AMZ nema alternativu\nobjavljeno 04. sep 2019. u 14:45\nNekoliko stotina radnika “ArcelorMittala” Zenica (AMZ) okupilo se danas u 15 sati ispred Upravne zgrade, gdje je, u organizaciji Sindikata AMZ-a, održan 20-minutni protestni skup.\nSindikat je jučer održao i pres-konferenciju na kojoj su najavili današnji skup te poručili da će se ovog puta boriti samo za opstanak kompanije u kojoj je zaposleno oko 2.500 radnika.\n– Ova željezara egzistira, sa prekidom, 126 godina – podsjetio je predsjednik Sindikata Zuhdija Kapetanović, koji je podsjetio da su nakon proteklog rata prikupljali potpise za oživljavanje te kompanije.\n– Do dolaska AMZ-a, niko nije gradio filtere… Prošle godine urađen je i remont Visoke peći pa svaki ozbiljan čovjek može zaključiti da je ovo ozbiljna kompanija, koja ima dugoročnu startegiju… Nama, radnicima, najviše je potrebna ova kompanija – kazao je Kapetanović, koji je dodao kako koristi ima i Grad, Federacija te država Bosna i Hercegovina.\nKompanija se susreće s damping cijenama kineskog čelika, s izvoznim kvotama za izvoz u zemlje Evropske unije i Kosova, a sada se, kazao je Kapetanović, susreću s krivičnim prijavama protiv direktora Biju Naira, što šteti novim investicionim projektima.\n– Svima poručujem da prestanu raditi protiv ove kompanije. Tu mislim na neke medije i vlasti… Naša kompanija nema alternativu – kazao je Kapetanović te predložio da se uvedu otvoreni dani kompanije, kada će javnosti biti prezentirano stanje u AMZ-u.


Nacrt zakona o elektronskoj identifikaciji suprotan ustavnim nadležnostim\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević smatra da Nacrt zakona o elektronskoj identifikaciji i uslugama povjerenja elektronskih transakcija ne bi trebalo da ide u proceduru jer je suprotan ustavnim nadležnostima.\nRajčević je apelovao da ministri iz reda srpskog naroda utiču da sa dnevnog reda sjednice Savjeta ministara bude povučena ova tačka, te da se sa svim relevantnim i stvarno nadležnim nivoima vlasti u BiH usaglasi prihvatljiv tekst zakona.\n"U Nacrtu se nalazi mišljenje Ministarstva finansija BiH iz koga se vidi da nisu stvoreni uslovi za slanje zakona u proceduru i precizno su obrazloženi razlozi. Takođe, od institucija Republike Srpske, Agencija za informaciono društvo Republike Srpske dala je negativno mišljenje. I Federacija BiH je navela da je u proceduri zakon za Federaciju", naveo je Rajčević.\nOn je istakao da je Republika Srpska ovo pitanje uredila sopstvenim propisima i ima potpunu autonomiju uređivanja ove oblasti u skladu sa ustavnim nadležnostima.\n"U Nacrtu zakona se uopšte ne spominju Republika Srpska, te kvalifikovani sertifikati koje izdaju organi Republike Srpske, tako da se može dogoditi, ako prođe ovakav tekst, da se potpuno negiraju sertifikati koje izdaju organi Republike Srpske", ističe se u pisanom reagovanju ministra.\nNa dnevni red sutrašnje sjednice Savjeta ministara uvršten je Nacrt zakona o elektronskoj identifikaciji i uslugama povjerenja za elektronske transakcije, čiji je predlagač Ministarstvo komunikacija i transporta BiH.\nSrđan Rajčević elektronska identifikacija Nacrt zakona\n1 NA 1 Srđan Rajčević


Tanja Šljivar, direktorka drame Narodnog pozorišta, Foto: Ana Paunković\nspor među kolegama\nJDP ocenjuje da je "vrlo neobično i sasvim nova pojava da jedno pozorište na konferenciji za novinare, na kojoj najavljuje novu predstavu, komentariše rad, repartoar, a u ovom slučaju čak i izbor saradnika drugih pozorišta"\nObjavljeno: 05.06.2019. 14:54h\nNa jučerašnjoj konferenciji za novinare Narodnog pozorišta povodom premijere predstave "Jeste li za bezbednost", komentarišući repertoare drugih pozorišta, direktorka drame nacionalnog teatra Tanja Šljivar iznela je netačan podatak, saopštilo je danas Jugoslovensko dramsko pozorište.\nJDP ocenjuje da je "vrlo neobično i sasvim nova pojava da jedno pozorište na konferenciji za novinare, na kojoj najavljuje novu predstavu, komentariše rad, repartoar, a u ovom slučaju čak i izbor saradnika drugih pozorišta".\nU saopštenju iz JDP-a odbacuje se kao netačna izjava Tanje Šljivar u vezi s repertoarom i produkcijom predstava tog teatra da je, kako je rekla, "ako pogledate repertoar Jugoslovenskog dramskog pozorišta, shvatićete da su u ovoj sezoni samo muškarci režirali predstave", i njena ocena da je "jako lako zanemariti žene i da se to sprovodi sistemski".\nUmro Radoslav Korugić\n"Da li zbog nedovoljne obaveštenosti ili a nekom drugom namerom, direktorka Šljivar iznela je netačne informacije. U ovoj sezoni u JDP-u režirala je rediteljka Jovana Tomić predstavu 'Natan Mudri' i izvedena je nova drama Biljane Srbljanović 'Vrat od stakla'. Da li ima potrebe nabrajati i druge umetnice, saradnice JDP-a, poput kostimografkinja, scenografkinja, kompozitorki, koreografkinja, dramaturškinja", ističe se u saopštenju JDP.\nKako se navodi, "JDP nema kriterijume rodne pripadnosti kada je reč o odabiru reditelja i drugih saradnika".\n"Načela kojima se vodimo isključivo su umetničke prirode. Netačni podaci izneseni na ovakav način mogu predstavljati uvredu za buduće angažovanje autorki i saradnica, jer proizlilazi da će njihov angažman zavisiti od polne pripadnosti, a ne od umetničke vrednosti", piše u saopštenju JDP-a.\nNa kraju saopštenja, iz JDP izražavaju nadu "da iza ovog obraćanja direktorke drame Narodnog pozorišta Tanje Ssljivar stoji nespretnost u komunikaciji, a ne loša namera koja bi mogla ugroziti inače tradicionalno dobru saradnju JDP-a i Narodnog pozorista".\nJDPJugoslovensko dramsko pozorišteJeste li za bezbednostTanja ŠljivarNarodno pozorišterediteljkerodna ravnopravnost\nIŽIVLJAVANJE USRED TIRANE: Srpkinje pobedile Albaniju 105 razlike! Šta bi bilo da su igrale Ana, Crv, Sonja, Bruks


Srpski tekstopisci otkrili kakve su naše zvezde za saradnju: Bilo je i neočekivanih zahteva! (FOTO) - Alo.rs\nSrpski tekstopisci otkrili kakve su naše zvezde za saradnju: Bilo je i neočekivanih zahteva! (FOTO)\nIma svakakvih zahteva koji dolaze sa naše estrade.\nGodinama se na estradnoj sceni šuškalo kako je teško doći do prave pesme, ali isto tako kako sa godinama cena istih sve više skače. U emisiji "Premijera - Vikend specijal" kompozitori i tekstopisci su odlučili da otkriju sve tajne vezane za saradnju sa poznatima.\nA post shared by Bane Opačić (@baneopacic) on Sep 4, 2018 at 12:40pm PDT\nAleksandra Milutinović pretežno piše muziku i tekstove za pop muzičare poput Goce Tržan, Emine Jahović, Željka Joksimovića.\nA post shared by Aleksandra Milutinovic (@sarah_composer) on Mar 12, 2020 at 12:49pm PDT\ntoše proeski tekstopisac Seka Aleksić Goca Tržan Ana Kokić Bane Opačić Jelena Trifunović Aleksandra Milutinović estrada\nVelika greška: Ako ovo radite sa veš mašinom, brže se kvari i uništava odeću!\nVESIĆ "Novi urbani džep na Slaviji" (FOTO)\nOLIMPIJKA OD ZLATA Milica najbolja na Svetskom kupu u Segedinu


Turisti iz Italije\nProšle godine počeo je osetni rast broja kineskih turista koji su stizali u prestonicu, a u februaru ove godine posetioci iz najmnogoljudnije zemlje na svetu konačno su izbili na prvu poziciju.\n- Stvarno ih ima dosta, veoma su prijatni, mogu da kažem i prilično galantni - rekao je jedan beogradski taksista.\nBeograd je ovog februara posetilo 8.624 kineskih turista, a našu prestonicu za prenoćište birale su i komšijske države, poput Crne Gore (7.643), Hrvatske (7.273), Bosne i Hercegovine (5.960), ali i iz malo dalje Turske (5.404) i Rusije (5.344).\nPodsetimo, prethodnih godina su kao po pravilu dominirali turisti iz Turske, ali i okolnih zemalja.\nDa je ova godina obećavajuća kada je reč o turističkom potencijalu govori i podatak da je Beograd u prva dva meseca posetilo četiri odsto više turista nego u tom periodu 2018.


ODLUKA DONETA: Đaci se vraćaju u klupe, raspust se završava u sredu, 11. januara | vesti-info.rs\nHomeNAJNOVIJEODLUKA DONETA: Đaci se vraćaju u klupe, raspust se završava u sredu, 11. januara\nODLUKA DONETA: Đaci se vraćaju u klupe, raspust se završava u sredu, 11. januara\n9. januara 2017. NAJNOVIJE\nDirektori škola trebalo je do podneva da pošalju broj obolele dece od gripa, od čega je i zavisila odluka\nRaspust za učenike u školi u Srbiji, ipak se završava u sredu, 11. januara, kada će se svi đaci vratiti u školske klupe. Ova odluka, međutim, ne mora da se odnosi na opštine u kojima je zbog ledenog talas proglašena vanredna situacija.\nMinistarstvo prosvete je danas donelo odluku da se prekosutra učenici vrate nastavnim aktivnostima, koje je trebalo da počnu danas, ali su zbog gripa odložene za dva dana.\nOdluka je doneta na osnovu broja obolelih učenika od gripa, što su direktori škola morali da dostave nadležnom ministarstvu.\nPomoćnica ministra za predškolsko i osnovno obrazovanje Vesna Nedeljković rekla je da se broj obolelih od gripa u Beogradu smanjuje odnosno u najmanu ruku stagnira.\nRaspust, međutim, ne mora biti prekinut u devet opština u kojima je zbog vremena, proglašena vanredna situacija. Kako je za Telegraf.rs rečeno u Ministarstvu prosvete, odluku o produžetku ili prestanku raspusta u tim opštinama donose organi lokalne samouprave.


Srpske stranke – Borba\nU Crnoj Gori parlamentarne stranke su odreda nacionalne. To nije posledica ni lošeg stanja u društvu, ni zaostalosti, ni neuspeha nekog modernizacijskog projekta. Ova pojava posledica je činjenice da Crna Gora nije izgrađena kao moderna država. Moderna, ona nije postala zbog prirode autoritarnog režima koji je njome vladao od 1945. do 2020. godine.\nDa bi se u crnogorskom parlamentu pojavile stranke koje dominantno zastupaju ideologiju ili politiku koja nije zasnovana isključivo na nacionalnoj emancipaciji, potrebno je da u Crnoj Gori demokratski i u širokom sporazumu, koji bi idealno trebalo da bude konsenzus, bude usvojen ustavni model koji će konačno definisati i “rešiti” nacionalno pitanje. Do tog vremena, zemlja će umesto moderne demokratije biti poprište borbe za nacionalni identitet.\nGrađani Crne Gore treba da odluče kakva će ona država biti. Za mene nikada nije bilo sporno postojanje nezavisne Crne Gore i crnogorske nacije. To ne govorim samo kao uvereni demokrata, već i kao građanin Srbije. Da sam rođen u Crnoj Gori, da živim i glasam tamo, moj stav bi bio da Crna Gora kao istorijski srpska zemlja treba da se priključi Srbiji – potpuno i bezuslovono. Istovremeno, insistirao bih na tome da prava drugih nacija, među njima i crnogorske, budu u potpunosti poštovana. Dakle, ukoliko bi moj stav dobio podršku više od 66% građana, tražio bih da uživaju puna prava nacionalnih manjina u zajedničkoj državi Srbiji, a ako bi dobio manje prihvatio bih neku formu konsenzualne demokratije u nezavisnoj Crnoj Gori. Ovako, kao Srbin iz Srbije, ja smatram nepristojnim da se o uređenju druge države izjašnjavam bilo kako drugačije osim načelno.\nObespravljivanje srpskog naroda, koje je u u Crnoj Gori formalno i stvarno traje bez prekida od 1941. godine do danas, učinilo je moje angažovanje oko odbrane prava srpskog naroda neminovnim. Za mene je to bio moralni imprativ. Obvešteni smo ovih dana o svedočenju kako je prvi tužilac Crne Gore rekao optuženom u istražnom zatvoru da će Srbe ukrcati u autobuse i proterati ih iz Crne Gore – u Srbiju “kao i svi ostali” (misli zlikovac na hrvatske i albanske kriminalce koji su proterali srpski narod sa njegove zemlje pre više od dve decenije). Čitamo u novini Mond Diplomatik tekst koji je potpisala i Ana Otašević o tome kako je identitet samo srpski problem. Đukanović je nekada bio i “rusofil” i “nacionalista” i “velikosrbin” (?!), a sada je samo evro-atlantista. Mnogo je, čak i ako je od autora koga podjednako krase neobaveštenost i glupoća.\nCrna Gora u ovom trenutku ima dva problema koji onemogućavaju rešavanje nacionalnog pitanja a time, zašto to ne reći, i zaokruživanje njene državnosti.\nPrvi je vezan za crnogorski nacionalni pokret. Iako je za “demokratizaciju” (kako je lažno predstavljao prve faze secesije), imao podršku jedne velike unionističke stranke i Srpske pravoslavne crkve, Đukanovićev režim je građenje nacionalne države posle sticanja nezavisnosti vrlo brzo prilagodio nekadašnjem nacionalnom pokretu zvaničnog Zagreba. Započela je pogromaška kampanja protiv Srba, SPC i Srbije. Srbi, i svi oni koji pripadaju srpskoj kulturi i jeziku, a zajedno čine čak natpolovičnu većinu stanovnika Crne Gore, sistematski su obespravljeni. Pošto nacionalna prava nikada nisu ni imali, zatiranjem srpskih tradicija u Crnoj Gori gažena su i njihova ljudska prava. Crnogorski nacionalni pokret tako se sveo na jedan režim.\nFormalno levičarski, on se negativno identifikovao sa srpskim narodom i zato je postao i fašistički. Defašizacija i demokratizacija crnogorskog nacionalnog pokreta neophodna je u interesu opstanka države Crne Gore. Srpski narod je pokazao odanost Crnoj Gori – čak i ovakvoj kakva je danas. Nacionalni Crnogorci treba da odbace ideju da je moguće državno pitanje rešiti Jasnovcem i “Olujom”, tek tada valjaće im mudrost da raskinu veze sa Brozovim i Đukanvićevim režimom. NJihova nacionalna i državna ideja je, siguran sam, daleko šira od nasleđa ove dvojice istorijskih patuljaka.\nDrugi problem odnosi se na srpske stranke. Delovanjem Đukanovićevog režima, ali i lošom politikom Srbije, interesima SPC i nespremnošću srpske nacije da prevaziđe jugoslovensko iskustvo, srpski narod u Crnoj Gori je sistematski podeljen. Dok ostali narodi imaju stranku-nacionalni pokret ili su sve stranke uključene u jedna blok – pa neki od njih, kao recimo Crnogorci, tradicionalno dobijaju više glasova nego što ih ima na popisu – Srbi su tek na ovim izborima glasali za jednu koaliciju, dok su pripadnici srpske kulture i SPC stali uz tri opoziciona bloka. To nije bilo moguće bez jasnog stava Srbije, SPC ali i SAD i EU. To treba da se promeni, pošto ustavna prava srpskog naroda treba da budu ostvarena i bez volje bilo koje vlade, a posebno onih faktora koji bi u istinski nezavisnoj i demokratskoj državi trebalo da budu izvan politike.\nDemokratizacija – do koje može doći bez obzira na neodlučnu i stranim ambasadama okrenutu vladu, velike sile i “duboku državu” Đuknovićevog režima – učiniće da Crna Gora postane domovina svih. Ako ona ne uspe, biće ugrožen ili opstanak srpskog naroda ili postojanje Crne Gore.\nDo uspešne demokratizacije, sasvim je logično da srpski narod glasa za svoje političke predstavnike. Demokratski front je bio jedina istinska opozicija Đukanovićevom režimu. Podneo je najveću žrtvu i bio spreman da umesto za nacionalni, traži podršku građana za demokratski program. Hvala svima onima koji će zajedno sa Demokratski frontom, Koalicijom za budućnost Crne Gore (za neku sedmicu i Koalicijom za budućnost Nikšića) menjati Crnu Goru na bolje. Mi Srbi, ipak, nemamo luksuz raznih Beograđana – da nam se pred izbore dopadne neki Beli, Saša, Alek itd.\nMi smo tamo gde su stranke koje imaju pridev “srpski” u svom imenu. Svako onaj ko misli drugačije i kom se dopadaju razni egzotični primerci univerzitetskih kunktatora koji su prvi put glasali kada su ih birali, egzibicionisti kojima je u nazivu stranaka ili koalicija subliminalna poruka ili uputstvo za ubeđivanje osoba sa posebnim potrebama – nisu osobe koje smo čekali da nas povedu, već su saputnici neophodni da se oslobodimo, dok se narod ne probudi a strane sile se zabave o svome jadu i malo nas zaborave.\nJoš 50.000 doza vakcine „Sputnjik Ve“ stiglo u Srbiju\n“Sputnjik V” u Crnoj Gori do kraja nedelje\nEU PERE RUKE\nAko je Hitler omogućio genocid iz 1941, zločine iz devedesetih je trasirao Brozov…\nMila komentariše 2 mjeseca ago\nBolesni primjer bolesnog nacionalizma koji je prevladao kos srpskog naroda. Krenuce Srbiji tek kad se izlijeci od ovog nacionalistickog zla.\nSrpske stranke - Kako Narod Kaze 2 mjeseca ago\n[…] Izvor: Borba.me […]


Obeleženo je 45 godina postojanja Tehničkog opitnog centra\nPočetna » Arhiva vesti » Obeleženo je 45 godina postojanja Tehničkog opitnog centra\nDan Tehničkog opitnog centra i 45. godina postojanja Tehničkog opitnog centra obeleženi su 22. marta svečanim skupom u Centru za ispitivanje naoružanja i vojne opreme „Nikinci“.\nDirektor Tehničkog opitnog centra prof. dr Slabodan Ilić je govorio o rezultatima u protekloj godini i istakao da se u TOC-u radilo na više od 70 zadataka, od kojih je veći broj završen, te da na izveštaje o ispitivanjima, kako je rekao, nije bilo primedbi. Pukovnik Ilić je naglasio da je Tehnički opitni centar unapredio i materijalnu bazu ispitivanja sredstava NVO kroz nabavku nove ispitno-merne opreme i veća ulaganja u poboljšanje infrastrukture naročito u CINVO „Nikinci“. „Pripadnici Tehničkog opitnog centra svojom predanošću i odgovornošću u radu su garant kvalitetnog izvršavanja zadataka ispitivanja naoružanja i vojne opreme“ – istakao je direktor TOC-a.\nU ime Uprave za planiranje i razvoj GŠ VS pripadnike Tehničkog opitnog centra pozdravio je pukovnik Goran Desančić i čestitao godišnjicu. On je pozdravio sve pripadnike Tehničkog opitnog centra a posebno penzionisane i novopridošle pripadnike koji treba da nastave tradiciju Tehničkog opitnog centra. Pukovnik Desančić je istakao da „Tehnički opitni centar daje značajan doprinos razvoju Vojske Srbije kroz svoje elaborate i izveštaje i predstavlja značajnu podršku pri donošenju odluka o usvajanju novih sredstava u naoružanje i opremu Vojske Srbije“ .\nNa kraju svečanog skupa podeljene su nagrade i priznanja zaslužnim pripadnicima Tehničkog opitnog centra.


A. J. 19. juna 2018. 10:27\nEvropski savet izradio nacrt zaključaka o napretku Srbije u koji je Tanjug imao uvid, a u kom se Srbija pohvaljuje, ali i podseća na rešenje pitanja Kosova.\n„Savet pozdravlja potvrđenu posvećenost srpske vlade evropskim integracijama kao njenom strateškom cilju. Sada je presudno da ovaj strateški izbor bude aktivnije i nedvosmisleno predstavljen u javnoj raspravi“, navodi se u nacrtu zaključaka Saveta koji bi trebalo da budu usvojeni sledeće nedelje.\nZaključci o Srbiji predstavljeni su u devet tačaka, u kojima Savet poziva Srbiju da značajno pojača svoje reformske napore u oblasti vladavine prava, a posebno da osigura nezavisnost i ukupnu efikasnost pravosudnog sistema.\n”Nedostatak napretka u oblasti slobode izražavanja izaziva sve veću zabrinutost. Vlasti treba da garantuju sigurnu klimu koja doprinosi neometanom ostvarivanju slobode izražavanja i nezavisnosti medija kao prioriteta, uključujući i pojačavanje napora da se istraže slučajevi napada na novinare”, navodi se u nacrtu zaključaka.\nSrbija se poziva da posvetiti posebnu pažnju punom poštovanju osnovnih prava, uključujući zaštitu najugroženijih grupa, nediskriminatorni tretman nacionalnih manjina širom Srbije, posebno u oblasti obrazovanja, korištenja manjinskih jezika, pristupa medija i verskih službi na jezicima manjina. Naglašava se da slučajevi govora mržnje, zastrašivanja i napadi moraju biti rešavani ”brzo i čvrsto”. Poziva se na poboljašnje transparentnosti, inkluzivnost i kvalitet izrade zakona, uključujući i angažman civilnog društva.\n”Hitno je potreban daljnji napredak u funkcionisanju nezavisnih tela i demokratskih institucija, uključujući i parlamentarni nadzor, kao i ustavne reforme. Savet ističe da se preporuke međunarodnih posmatrača, nakon poslednjih izbora u Srbiji, moraju prioritetno ispratiti. Savet takođe naglašava važnost unutrašnjeg postupanja s ratnim zločinima i potpunu saradnju sa Mehanizmom za međunarodne krivične tribunale (MICT)”, stoji u dokumetu Saveta.\nKada je reč o ekonomskim reformama, Savet beleži ”kontinuirani napredak” i podstiče Srbiju da dalje poboljša poslovno okruženje, reši državni dug i unaprediti sprovođenje strukturnih reformi, posebno u energetskom i transportnom sektoru, tržištu rada, poreskoj administraciji i javnim nabavkama, uključujući restrukturiranje i privatizaciju preduzeća u državnom vlasništvu.\nEvropski savet se u svojim zaključcima osvrnuo i na dijalog Beograda i Prištine pozdravivši ”posvećenost obe strane radu na sveobuhvatnoj normalizaciji odnosa, uključujući formu pravno obavezujućeg sporazuma ”koji je ključan za njihove evropske puteve i neophodna za održivu regionalnu stabilnost”.\nSavet je pozdravio i početak rada na izradi statuta Zajednice srpskih opština uz očekivanje da se obe strane konstruktivno angažuju u procesu kako bi se ispunila ova ”obaveza koja postoji već dugo vremena”. Istovremeno se poziva na otklanjanje prepreka u primeni sporazuma o energetici, mostu u Mitrovici, integrisanom upravljanju granicom, uzajamnom priznavanja diploma.\n”Savet poziva Srbiju da u dobroj veri sprovede svoj deo svih sporazuma i da se konstruktivno angažuje sa Kosovom u formulisanju i sprovođenju budućih sporazuma”, stoji u nacrtu zaključaka Saveta.\nSavet napominje da će nastaviti da pažljivo nadgleda kontinuiranu angažovanost Srbije ka ”vidljivom i održivom napretku u normalizaciji odnosa s Kosovom”, kako bi Srbija i Kosovo mogle da nastave na svojim evropskim putevima izbjegavajući da blokiraju jedna drugu. Istovremeno se pozdravlja i angažman visoke predstavnice Federike Mogerini u posredovanju u dijalogu ”imajući u vidu dalji intenzivi angažman sa obe strane u cilju postizanja sveobuhvatnog rešenja.”\nSavet u svojim zaključcima i ovoga puta poziva Srbiju da se postepeno uskladi sa zajedničkom spoljnom i bezbednosnom politikom EU, ali i da se prioritetno posveti ”promeni trenutnog trenda opadanja te usklađenosti”.\nSrbija se poziva i da se ”uzdrži od skretanja od zajedniče vizne politike” i pri čemu se dodaje da je ” nova praksa sklapanja sporazuma sa trećim državama izazvala zabrinutost”.\nNa kraju zakljčaka o Srbiji, Savet pozdravlja konstruktivni angažman zemlje u oblasti regionalne saradnje, a Srbija se ohrabruje da nastavi sa trajnim naporima na jačanju dobrosusedskih odnosa. Evropski savet će u svojim zaključcima o Srbiji pozdraviti postignuti napredak pregovorima o pristupanju, ali i podsetiti Srbiju da tempo pregovora o članstvu sa EU zavisi od napretka u oblasti vladavine prava i normalizacije odnosa sa Kosovom.\nEU hoće da nas stavi u logor-geto, da nemamo svoje mišljenje, svoj stav, svoje prijatelje, da se odeknemo prijatelja, da nesmemo da saađujemo ni skim izvan okvria EU, da priznamo Kosovo i Metohiju, da…. da budemo njihova kolonija kojom će oni vladati!


Brodari predložili GLOBALNU naknadu za emisije štetnih gasova - Pluton Logistics\nBrodari predložili GLOBALNU naknadu za emisije štetnih gasova\n7. septembra 2021. marko\tugljen dioksid\nVeliko udruženje pomorske industrije podržalo je planove za uvođenje globalne nanade za emisiju ugljenika u brodskom saobraćaju, kako bi se finansirao prelazak tog sektora na goriva koja ne ugrožavaju klimu. Međunarodna komora brodara (ICS) saopštila je da predlaže Ujedinjenim nacijama da sva plovila koja globalno emituju ugljenične gasove iznad određenog nivoa treba da plaćaju izvesnu naknadu po metričkoj toni ugljen-dioksida, prenosi AP.\nProcenjuje se da pomorska industrija ima udeo od skoro 3,0 odsto u globalnoj emisiji gasova sa efektom staklene bašte, koji izazivaju globalno zagrevanje.\n– Znaćemo da su ozbiljni po ovom pitanju kada prihvate nivo naknade koji su klimatski ugrožene ostrvske zemlje već predložile, izjavila je Efa O’Liri, direktorka sektora za globalni transport u Fondu za zaštitu okoline.\nIz ICS-a su poručili da se protive pojedinačnim regionalnim merama, poput onih koje je predložila Evropska unija, i založili se da novac prikupljen od naknada ide u klimatski fond iz kog bi se subvencionisala čistija alternativna goriva, kao što je vodonik, dok god njihova cena ne postane konkurentna konvencionalnim gorivima, prenosi Blic.\n← VAŽNO: Zatvaranje autoputa u Holandiji\nNEMAČKA: Dostupno novo ažuriranje za OBU uređaje →


Postavio Yucom - 01/08/2019 Projekti\nNaziv: Otpakivanje besplatne pravne pomoći u praksi\nTrajanje: jul 2019 – jul 2020. godine\nVrednost projekta: 39.000, 00 EUR\nO projektu: Glavni cilj projekta jeste unapređenje pristupa pravosuđu i pomoć u razvoju vladavine prava u Srbiji. Pristup pravosuđu u Srbiji posebno je važan u svetlu nedavno usvojenog Zakona o besplatnoj pravnoj pomoći i izmena ostalih pravnih akata koji će imati direktan uticaj na prava građana.\nProjekat će ponuditi preporuke vezane za unapređenje pravnog sistema, a takođe će pomoći u implementaciji Akcionog plana za poglavlje 23, i preuzetih obaveza u okviru procesa pristupanja EU. Jedan od ključnih problema u procesu primene Zakona o besplatnoj pravnoj pomoći bio je nedostatak javne rasprave. U nameri da se izbegne ponavljanje prethodnih grešaka potrebni su detaljno posmatranje i intenzivna debata o harmonizaciji procesnog prava. Stoga, kao deo projekta, Jukom je nadgledao promene u Zakonu o parničnom postupku i drugim procesnim\nzakonima, kao i njihovu harmonizaciju sa predmetnim Zakonom o besplatnoj pravnoj pomoći. Takođe, Jukom će pratiti prvih šest meseci primene Zakona o besplatnoj pravnoj pomoći i rad službi i pojedinaca koji su zaduženi za pružanje besplatne pravne pomoći pri gradovima i opštinama u Srbiji, sa posebnim osvrtom na položaj udruženja u sistemu besplatne pravne pomoći.


Šta nam kažu planete: novembar 2014. godine — Astrologija — Lovesensa.rs\nPosebno izražen osećaj emotivnog nezadovoljstva čeka nas u periodu punog Meseca u znaku Bika, 6. novembra. Sve što smo započeli krajem oktobra na emotivnom planu sada poprima pun smisao. Sada mislimo da znamo, gde smo, šta smo, procenjujemo da li smo na emotivnom gubitku ili dobitku. Međutim, savet je preskočiti period punog Meseca iz znaka Bika kada su u pitanju ovakve emotivne analize. Pod uticajem Saturna bićete skloniji depresiji i mračnijim mislima i svaki pokušaj da razmišljate objektivno, ako ne i pozitivno, završavace se fijaskom.\nŽenama je preporučljivo da više odmaraju, da priušte sebi što više sna, da se prepuste regeneraciji čitavog organizma na ovaj način. Pustite muškarce da se posvete sebi i postizanju ličnih uspeha, sada su na vrhuncu svoje upornosti, a građevina i ekstremni sportovi ce biti u žiži.\nU svakom slučaju volećete ih više ukoliko ostvare sebe, ispolje svoju želju za vlašcu i želju za potvrđivanjem na prilično dominantan način negde na poslu, radnom mestu nakon čega vam mogu doći potpuno zadovoljni, spremni da vam pomognu i učine život sadržajnijim.\nFotografije: Foto: Shutterstock


BHRT se pravda: Raskinut ćemo saradnju sa SRNA-om? – Gluporije\nBHRT se pravda: Raskinut ćemo saradnju sa SRNA-om?\nRonaldo predložio iznenađujuće rješenje za klupu Uniteda nakon otkaza Solskjaeru\nPoslovodstvo BHRT-a danas se ogradilo od teksta agencije Srna u kojem se, između ostalog, navodi kako je “…stvorena Državna zajednica BiH sastavljena od dva entiteta Republika Srpska i Federacija BiH koji su potpisnici svih aneksa”.\nIz BHRT su rekli i da će pokrenuti “postupak i utvrditi odgovornost i sankcije za ovaj novinarski propust”.\nTakođer, navedeno je kako će ova medijska kuća razmotriti i obustavu budućeg korištenja servisa agencije SRNA.\n“Tekst koji je objavljen na portalu BHRT-a u vezi sa obilježavanjem 26 godina od zaključivanja Dejtonskog sporazuma novinar portala bhrt.ba prenio je sa agencije SRNA, u kojem je stajalo da je ‘…stvorena Državna zejednica BiH sastavljena od dva entiteta Republika Srpska i Federacija BiH koji su potpisnici svih aneksa’. S obzirom na to da se ne radi o istini, obavještavamo javnost da je greška odmah ispravljena”, saopšteno je iz BHRT-a.\nNajavljeno je kako će Poslovodstvo BHRT-a hitno, u skladu sa pravilnicima, pokrenuti odgovarajući postupak i utvrditi odgovornost i sankcije za ovaj novinarski propust.\n“Posebno naglašavamo da će se Poslovodstvo BHRT-a odrediti i o čestoj pojavi politizacije vijesti, iskrivljenog i netačnog tumačenja, posebno događaja iz bliske prošlosti BiH, i manipulacije informacijama agencije Srna. Poslovodstvo BHRT-a, također će razmotriti i obustavu budućeg korištenja servisa ove novinske agencije”, saopšteno je iz državne medijske kuće.\nDodik objasnio zašto više nije igrač Zapada: Sutra veliki sastanak sa Putinom\nZastrašujući snimak vršnjačkog nasilja u bh. školi zgrozio javnost: Učenik sedmog razreda brutalno tukao dječaka na podu\nOtišao na rad u Njemačku, pa iznenada preminuo\nČlan Predsjedništva BiH i lider SNSD-a Milorad Dodik, kako Klix.ba saznaje,…\nNa društvenim mrežama se ovih dana pojavio užasan snimak koji prikazuje brutalno…\nAleksandar Jovanović (1988) iz sela Strojkovce kod srbijanskog grada Leskovca iznenada…\nAustrija zabranila i obilježja HOS-a: Oni su nasljednici ustaške organizacije\nAustrijska vlada donijela je danas odluku o zabrani isticanja dodatnih obilježja…


Danas: Vlast traži od Haga da se radikalima sudi u Srbiji\nKako se navodi u odluci Tribunala o zakazivanju sudske rasprave u vezi sa troje predstavnika SRS, Srbija je Sudu u Hagu 2. februara poslala prvi izveštaj o naporima na njihovom hapšenju i izručivanju.\nSrpske vlasti su u tom izveštaju navele da i dalje čekaju odgovor predsednika Tribunala na pismo koje su mu poslale još 7. decembra prošle godine, a u kojem mu sugerišu da razmotri mogućnost da se Radeti, Jojiću i Ostojiću sudi u Srbiji.\nZbog toga što je Srbija, prema Statutu Tribunala, u obavezi da "spovede hapšenje bez daljeg odlaganja", da to što su srpske vlasti poslale pismo predsedniku Tribunala ne znači da su pravne obaveze Srbije "suspendovane", te da je neprihvatljivo to što Beograd nastavlja da ignoriše zahtev da uhapsi radikale, sudsko veće zaduženo za ovaj slučaj zakazalo je za 10. februar raspravu o naporima da se Radeta, Ostojić i Jojić izruče u Hag.\nU odluci, koju je potpisao sudija Alfons Ori, zatraženo je da Srbija pošalje "ovlašćenog i obaveštenog" predstavnika ili predstavnike. Inače, Radeta je za Danas nedavno rekla da dobrovoljno nikad ne bi otišla u Hag, a ako bi se postupak protiv nje ipak vodio u Srbiji, "što bi bilo kršenje Ustava", učestvovala bi u njemu i dokazala nevinost po svim optužbama za koje je terete iz Tribunala.\nPodsetimo, Radetu, Jojića i Ostojića Tribunal traži zbog nepoštovanja tog suda, jer su "pretili, zastrašivali, nudili mito i na druge načine uticali na dvojicu svedoka" tokom suđenja lideru SRS Vojislavu Šešelju.\nOptužnica je podignuta još 30. oktobra 2012, ali je Tribunal sa iste skinuo oznaku poverljivosti tek 1. decembra prošle godine, pošto ih Srbija nije izručila u Hag. Takođe, 13. januara iz Haga je zatraženo da vlasti u Beogradu svakog prvog u mesecu šalju izveštaj o naporima da izruče troje radikala.\nOdluku o slanju izveštaja potpisao je predsednik Tribunala, koji je podsetio da je Vlada Srbije u pravnoj obavezi da sarađuje sa Tribunalom i ocenio da su "nemeritorna" objašnjenja koje srpske vlasti daju zašto još nisu uhapsile Radetu, Jojića i Ostojića.\nSa druge strane, Šešelj je izjavio da vlast u Srbiji nema pravo da na silu isporuči njegove saradnike u Hag, "jer za to ne postoji nijedan pravni osnov" i dodao da se oni neće dobrovoljno predati Tribunalu. Takođe, iz SRS podsećaju na slučaj Francuske, čije su vlasti odbile da Hagu izruče bivšu portparolku Tužilaštva Haškog tribunala, Florans Artman, koja je bila osuđena zbog nepoštovanja suda i odavanja zaštićenih podataka.\n« Najmanja penzija u Srbiji! Samo 1000 dinara Stranke sa najviše "preletača" »


Mediji: Sve jači pritisak američkih vlasti na kompanije koje učestvuju u izgradnji „Severnog toka 2“ - 26.07.2020, Sputnik Srbija\nAmeričke vlasti jačaju pritisak na nemačke i evropske kompanije koje učestvuju u izgradnji gasovoda „Severni tok 2“, piše nemački „Velt“, pozivajući se na svoje... 26.07.2020, Sputnik Srbija\nvesti, svet, evropa, rusija\n08:41 26.07.2020 (Osveženo: 00:59 26.08.2021)\n© Sputnik / Ilья Pitalev / Uđi u foto-galerijuIzgradnja gasovoda „Severni tok 2“\nAmeričke vlasti jačaju pritisak na nemačke i evropske kompanije koje učestvuju u izgradnji gasovoda „Severni tok 2“, piše nemački „Velt“, pozivajući se na svoje izvore.\nU članku se ističe da su održane dve video-konferencije između američkih vlasti i kompanija iz Nemačke i drugih evropskih zemalja na kojima je ukazano na „dalekosežne posledice njihovog daljeg učešća u projektu“.\nU video-konferencijama su sa američke strane učestvovali predstavnici Stejt departmenta i Ministarstava finansija i energetike, navodi „Velt“.\nIzvori nemačkog dnevnika navode da su Amerikanci „jasno stavili do znanja da žele da spreče završetak projekta“.\n„Mislim da su pretnje iz Vašingtona veoma ozbiljne“, rekao je jedan od izvora.\nAmerički Stejt department uključio je „Severni tok 2“ i „Turski tok“ u projekte kojima mogu biti uvedene sankcije.\nPrema rečima američkog državnog sekretara Majka Pompea., projektima će biti uvedene ograničavajuće mere koje su predviđene zakonom „O borbi protiv američkih protivnika putem sankcija“ (CAATSA).\nSAD, koje nude svoj prirodni tečni gas Evropi, redovno istupaju protiv ruskog gasnog projekta. Krajem prošle godine američke vlasti su usvojile odbrambeni budžet koji podrazumeva uvođenje sankcija kompanijama koje učestvuju u realizaciji „Severnog toka 2“. Odmah nakon toga švajcarska kompanija „Alzeas“ je saopštila da obustavlja postavku cevi za gasovod.\nMoskva naglašava da projekat ima isključivo ekonomski karakter i da je u skladu s evropskim interesima. Projekat podržavaju Nemačka i Austrija, kojima su potrebne pouzdane isporuke energenta. Za izgradnju gasovoda se zalaže i Norveška, čijoj vladi pripada 30 procenata akcija kompanije „Kvarner“, jednog od izvođača radova.\n„Velt“: Delikatna misija Majka Pompea ─ odlučujući „okršaj“ oko „Severnog toka 2“ kod nemačkih obala\nAmeričke pretnje ruskim gasovodima uvođenjem sankcija – retorika Hladnog rata\nPred kongresmenima važan dokument: Kolika je pretnja „Snaga Sibira“?


Predstavnici DS i Nove stranke položili vence na Djindjićev grob\nBeta 12. marta 2021. 14:35\nDelegacije Demokratske stranke (DS) i Nove stranke položile su danas, povodom godišnjice ubistva Zorana Djindjića, vence na grob nekadašnjeg premijera Srbije u Aleji zaslužnih gradjana na beogradskom Novom groblju.\nNavodeći da je „sve ono protiv čega se Djindjić borio, aktuelno i danas“, predsednik DS Zoran Lutovac ocenio je da je 18 godina od tog ubistva, Srbija „bliže propadanju 90-ih nego Evropskoj uniji“.\n„Na žalost Djindjić nije bio u pravu kada je rekao da se reforme u Srbiji neće zaustaviti njegovim uklanjanjem. Upravo to se desilo. I simbolički i suštinski reforme su najpre zaustavljene, a potom smo se vratili nekoliko koraka nazad i u pogledu ekonomskih, političkih i pravnih reformi. Nema vladavine prava, slobode medija, niti slobodnih izbora“, rekao je Lutovac a prenela je DS.\nPo njegovim rečima, sprega države i kriminala „nikad nije bila intenzivnija, dok se borba sa kriminalom svodi samo na tabloidne naslove“.\n„Mediji ponovo vode hajku protiv svakoga ko drugačije misli, neistomišljenici se etiketiraju. Mladi i pametni ponovo odlaze u svet bežeći od beznadja“, naveo je predsednik DS.\nDodao je da će DS „zauvek biti kuća Zorana Djindjića“ kao i da je spremna da smeni „režim Aleksandra Vučića“ kao što je smenila „režim Slobodana Miloševića“.\nVence na grob ubijenog premijera položili su i predstavnici Nove stranke predvodjeni aktuelnim predsednikom Arisom Movsesijanom i bivšim liderom Zoranom Živkovićem.\n„Na dan kada se navršava 18 godina od stravičnog atentata na prvog demokratski izabranog premijera Srbije, dubokim naklonom odali smo počast reformskoj politici, idejama i porukama velikog političara čiji put i danas dosledno sledimo“, naveli su iz Nove stranke.\nČlanovi vlade koju je vodio Djindjić položili su vence na spomen-ploču, gde je pre 18 godina ubijen.


Nedimović i Mirkić o daljem unapređenju saradnje | Kamatica\nPočetna > vest > Nedimović i Mirkić o daljem unapređenju saradnje\nNedimović i Mirkić o daljem unapređenju saradnje\nTekst objavljen: 30.08.2016 15:01\nMinistar poljoprivrede i zaštite životne sredine Branislav Nedimović razgovarao je sa ambasadorom Bosne i Hercegovine Lazarom Mirkićem o aktuelnim pitanjima u oblasti poljoprivrede i trgovine poljoprivrednim proizvodima.\nMinistar Nedimović je obavestio ambasadora Mirkića i da su u toku konsultacije sa Ministarstvom trgovine, turizma i telekomunikacija u vezi izvoza suncokreta u Bosnu i Hercegovinu, i da je prioritet poštovanje međunarodnih tržišnih standarda i propisa.\nOsim pitanja trgovine uljaricama, tema sastanka je bio i izvoz vakcinisanog goveđeg mesa u Bosnu i Hercegovinu, na kome je ministar Nedimović izrazio uverenje da bi u najskorije vreme moglo da dođe do ukidanja zabrane izvoza vakcinisanog goveđeg mesa u tu zemlju, dodaje se u saopštenju Ministarstva poljoprivrede.\nMinistar je rekao i da očekuje da se već na sastanku resornih ministara regiona u Sofiji, koji se održava od 8. septembra reši pitanje izvoza vakcinisanog goveđeg mesa.\npoljoprivreda trgovina ministarstvo trgovine suncokret ministarstvo poljoprivrede


Putin: Izvoz žitarica iz Ukrajine ne predstavlja problem\nBeta 3. juna 2022. 20:55\nIzvoz žitarica iz Ukrajine „ne predstavlja problem“, izjavio je večeras ruski predsednik Vladimir Putin, dok ruska invazija na Ukrajinu izaziva strah od svetske krize hrane.\n„Izvoz žitarica iz Ukrajine nije problem“, rekao je Putin u televizijskom intervjuu aludirajući na nekoliko načina izvoza, preko luka pod kontrolom Ukrajine, ukrajinskih luka pod ruskom kontrolom i preko centralne i istočne Evrope.\nPutin je rekao da Zapad „blefira“ pošto optužuje Rusiju da sprečava izvoz ukrajinske žitarice.\nRuski predsednik je pomenuo mogućnost izvoza preko ukrajinskih luka Marijupolj i Berdjansk, koje se nalaze na Azovskom moru, koje su pod ruskom kontrolom.\nTakodje je pomenuo izvoz preko crnomorskih luka koje su pod ukrajinskom kontrolom, posebno preko Odese. Putin je ponovo zatražio od ukrajinskih vlasti da vode oko Odese „očiste od mina“, a da će Rusija zauzvrat omogućiti bezbedan prolaz brodova.\nMedju ostalim mogućim rutama, Putin je naveo prevoz Dunavom „preko Rumunije“, ali i preko Madjarske ili Poljske.\nRuski predsednik je ocenio da bi najjednostavniji, najlakši i najjeftiniji način bio izvoz preko teritorije Belorusije jer je odatle moguće ići do baltičkih luka i mora i onda bilo gde drugde u svetu.\nPutin je za tu mogućnost postao uslov, a to je ukidanje zapadnih sankcija Belorusiji, saveznici Rusije.


Šest miliona dinara u remont niskonaponske mreže | Kolubarske\nRadovi u Brezovici (foto: Dragana Nedeljković)\nŠest miliona dinara u remont niskonaponske mreže\nU zajedničkoj akciji Elektrosrbije Kraljevo i Elektrodistribucije Valjevo, obnovljena je elektromreža u Brezovici, izvod prema Radovanovićima i Ilićima, kao i u Pambukovici, krek prema manastiru „Merkšinac“ i zaseoku Aksentići.\nU ova dva tamnavska sela rementovano je tri kilometra niskonaponske mreže i 60 drvenih bandera zamenjeno betonskim, dok je vrednost investicije oko šest miliona dinara.\nPredsednik opštine Ub Darko Glišić, koji je sa svojim najbližim saradnicima obišao elektromontažne radove u Brezovici i Pambukovici, izjavio je da je rekonstrukcijom niskonaponske mreže rešen veliki problemi meštana u pomenutim zaseocima, pošto su ostajali bez struje pri svakom jačem naletu vetra i nevremenu. Nova mreža biće efikasnija, dodao je Glišić, tako da će domaćinstva u Brezovici i Pambukovici sada imati sigurnije i bolje napajanje električnom energijom.\nU manastiru Merkšinac (Foto: Dragana Nedeljković)\nU skladu sa planiranim investicijama na području ubske opštine, Elektroprivreda Srbije će do kraja sezone remontovati i najkritičnije tačke niskonapnske mreže u selima Sovljak, Takovo, Novaci, Slatina, Vukona, Pambukovica, Lonačanik i Murgaš i u gradskom naselju Ubska dolina i ulici Slavoljuba Milivojevića. Rekonsrukcija podrazumeva zamenu drvenih bandera sa betonskim stubovima, a žice sa samonosivim kablovima, kao i ugradnju novih priključaka.\nOd 2012. godine, kada je opština Ub sa Elektrodistribucijom Valjevo potpisala ugovor o saradnji na rekonstrukciji niskonaponske mreže, u obnovu elektroenergetskih objekata na području ubske opštine invstirano je oko 120 miliona dinara.\nTrafo stanica „Čučuge“\nPoslednjoj akciji rekonstrukcije niskonaponske mreže prisustvovao je i Srđan Đurović, direktor ogranka „Elektrosrbije“ Kraljevo i tom prilikom najavio izgradnju trafostanice „Čučuge“, napona 35/10 kilovolti i dalekovoda iste jačine, koji treba da omoguće kvalitetnije napajanje električnom energijom u selima zapadne Tamnave.\n„U plan za narednu godinu uvrstili smo izgradnju trafostanice u Čučugama, s obzirom da se ovaj kraj ubske opštine napaja jednim delom sa pravca Valjeva, preko dalekovoda koji je dugačak 78 kilometara i ima 74 trafostanice, što je veoma loše sa aspekta energetike i zbog čega stanovnici zapadne Tamnave imaju prekide u napajanju. Mi ćemo taj dalekovod praktično odvojiti, tako da će deo koji poripada Valjevu ostati na valjevskoj strani, a deo koji pripada Ubu će biti potpuno nezavistan od tog dalekovoda. Izgradnjom trafo stanice, trajno ćemo obezbediti i taj naponski nivo od 35 kilovolti“, rekao je Đurović navodeći i da je u toku postupak kupovine placa na kome će se graditi trafostanica.\nGlišić i Ðurović u Pambukovici (Foto: Dragana Nedeljković)\nPredračunska vrednost radova na novoj trafostanici je 60 miliona dinara, a toliko je potrebno investirati i u dalekovod za njeno napajanje. Radovi će se odvijati u dve faze, tako da će u prvoj biti izgrađena trafostanica 35/10 kilovolti, za šta je EPS opredelio sredstva u budžetu za narednu godinu, nakon čega će uslediti i izgradnja pristupnog dalekovoda. Do 2018. godine trebalo bi da budu stavljena u funkciju oba objekta, čija je ukupna vrednost 120 miliona dinara.\nU vreme pandemije Pre 13 sati 47 minuta\nGIK proglasio Pre 9 sati 3 minuta


09.07.2007., 00:50 #1\nBeograd -- Načelnik Generalštaba Zdravko Ponoš kaže da će vojska u slučaju proglašenja nezavisnosti Kosova reagovati "kako joj se naredi".\nPonoš je u intervju za Blic kazao da je elementarna stvar u demokratijama da u odnosu vojnik-građanin-država, vojnik sprovodi odbrambenu politiku vlasti izabrane od strane građana. "Država ima monopol nad primenom sile, posebno vojne. Vojska nema pravo da vodi samostalnu politiku. Osim toga, onaj kome je država poverila oružje mora biti u stanju da kanališe emocije", rekao je Ponoš.\nOdgovarajući na pitanje da li bi i kakve posledice po implementaciju VS u Partnerstvo za mir imao eventualni prekid odnosa sa zemljama koje prihvate nezavisnost Kosova, Ponoš je kazao da su za Vojsku "relevantne odluke Skupštine, Vlade i predsednika".\nNačelnik Generštaba VS je potvrdio da u potrazi za haškim optuženicima vojna policija, po nalogu ministra odbrane, proverava sve objekte širom Srbije, od malih napuštenih do onih sa 1.000 vojnika, ali da do sada nije pronašla nikakve tragove koji bi ukazivali na to da tamo boravi ili je boravio neko od haških begunaca.\n"Provere još traju. Ljudi angažovani u toj operaciji ne znaju koji objekat će proveravati do momenta polaska u akciju", rekao je on.\nOcenjujući da li je Srbija ide ka daljem približavanju NATO ili ka zaokretu prema Rusiji, Ponoš je kazao da "sa stanovišta međunarodne vojne saradnje, to nisu opcije koja jedna drugu isključuju".\n"Odluka o ulasku u Partnerstvo za mir je odluka države i, sada kada smo u tom programu, vojska pokušava da maksimalno iskoristi mogućnosti koje su joj se time otvorile. Ne vidim da je to nešto što nas neminovno otklanja od jedne ka drugoj strani. U Partnerstvu za mir je i Rusija. Preciznije, Rusija i NATO imaju i poseban program saradnje", rekao je Ponoš.\n09.07.2007., 02:31 #2\n09.07.2007., 02:40 #3\n09.07.2007., 02:51 #4


Vladimir Milosevic - milosevic-law.rs\n+381 60 500 88 84\nVladimir Milošević je principal advokatske kancelarije Milošević. Pre nego što je pokrenuo svoju praksu, karijeru je gradio u vodećim međunarodnim advokatskim kancelarijama, gde se specijalizovao za savetovanje domaćih i međunarodnih kompanija u pogledu najaktuelnijih problema privrednog prava, sa fokusom na bankarstvo i finansije i korporativna pitanja.\nVladimirovo iskustvo obuhvata savetovanje banaka, finansijskih institucija, i drugih kreditora u vezi sa širokim dijapazonom domaćih i međunarodnih finansijskih transakcija. U radu se posebno fokusira na prekogranično finansiranje i refinansiranje, investicije i razvoj nekretnina, korporativno i projektno finansiranje. Dodatno, Vladimir ima bogato iskustvo u savetovanju klijenata u oblasti korporativnog restrukturiranja, spajanja i preuzimanja, promena korporativnog statusa i niza drugih kompleksnih poslovnih transakcija.\nDiplomirao je na Pravnom fakultetu Univerziteta u Beogradu (kao jedan od najboljih studenata generacije), a diplomu mastera prava stekao je na Pravnom fakultetu „Queen Mary“ Univerziteta u Londonu.


Liberalizacija uspela, gorivo poskupelo - Ekonomija - Dnevni list Danas\nPočetna » Vesti » Ekonomija » Liberalizacija uspela, gorivo poskupelo\nNakon otvaranja tržišta za uvoz naftnih derivata i Naftna industrija Srbije korigovala cenovnik naviše, pumpadžije ogorčene na državu\nLiberalizacija uspela, gorivo poskupelo\nU NIS-u tvrde da ne postoje posebne akcize za njih, drugi trgovci to demantuju * Vlasnici pumpi obratiće se državi jer strahuju za egzistenciju\nG. Vlaović12.01.2011. 19:13\nMaloprodajne cene naftnih derivata od juče su povećane i na pumpama Naftne industrije Srbije. Na taj način jedini domaći proizvođač benzina priključio se drugim naftnim kompanijama koje posluju na srpskom tržištu u poskupljenjima što je suprotno trendu koji se očekivao nakon što je Vlada omogućila uvoz naftnih derivata od 1. januara.\nBenzin evro-premijum poskupeo je za tri dinara, sa 125,6 na 128,6 dinara, evro-dizel je sada skuplji za 6,5 dinara (sa 116 na 122,5 dinara). Cena bezolovnog benzina BMB 95 povećana je za dva dinara i iznosi 118,4 dinara, dok je dizel D2 poskupeo za 1,4 dinara i košta 110 dinara. Kao razlog za poskupljenje goriva u NIS-u ističu da je cena sirove nafte sa 86,5 dolara po barelu porasla na 94,6 dolara po barelu, da je povećana akciza na naftne derivate i završena akcija prazničnih popusta.\nU toj kompaniji navode da će i pored korekcije njihove cene i dalje biti među najnižim u zemlji i na nivou proseka u regionu. Primera radi, NIS-ov evropremijum košta 1,21 evro po litru, dok je njegova cena u Hrvatskoj 1,25 evra, u Crnoj Gori 1,26, u BiH 1,10 evra, Makedoniji 1,23, Madarskoj 1,3, Rumuniji 1,17, Bugarskoj 1,12, Grčkoj 1,59, a u Sloveniji 1,26 evra. NIS-ov evrodizel košta 1,16 evra po litru, dok je njegova cena u Hrvatskoj 1,15 evra, u BiH 1,12, u Crnoj Gori 1,17, Mađarskoj 1,27, Bugarskoj 1,10 evra, u Rumuniji 1,15, Grčkoj 1,39, a u Sloveniji 1,23 evra. U NIS-u kažu da dalje promene maloprodajnih cena zavise od cene nafte na svetskom tržištu i situacije na regionalnom tržištu naftnih derivata.\n– Veleprodajne cene za evro dizel gorivo koje se slobodno uvozilo i do 1. januara povećavaju se samo za iznos akcize. Veleprodajne cene palete benzina povećane su za 50 odsto od iznosa rasta akciza. Ubuduće će veleprodajne cene zavisiti od situacije na tržištu – saopštavaju iz NIS-a.\nIz ugla te kompanije, glavni efekat liberalizacije je u tom što je cena goriva na tržištu Srbije izjednačena sa cenama u regionu i što se na tržištu prodaju isti naftni derivati, koji se mogu slobodno uvoziti iz susednih zemalja. U NIS-u smatraju da povećanje konkurencije neće dovesti do realnog sniženja cena na benzinskim pumpama jer cena nafte ima tendenciju rasta. Zbog rasta cene nafte na kraju 2010. godine sada je cena goriva u svim zemljama regiona visoka. Monopol NIS-a je završen, smatraju u toj kompaniji.\n– Ne postoje nikakve specijalne akcize za NIS. Za NIS su iste akcize kao i za sve druge. Na 50 odsto proizvoda NIS-a (evrodizel, D2, evrobenzin) akcize su značajno povećane, što je pored povećanja cene nafte dovelo do rasta cena proizvoda NIS-a – navode u toj kompaniji.\nNa pumpama Lukoil -Beopetrola evro dizel košta 123,9 dinara po litru, evropremijum BMB-95 košta 129,6 dinara po litru, bezolovni motorni benzin BMB-95 119,4 dinara a dizel D-2 110,5 dinara po litru. Na pumpama kompanije Eko Srbija evrodizel košta 124,9 dinara, nova cena evropremijuma BMB 95 je 134,9 dinara po litru, a litar dizela D-2 košta 112,9 dinara po litru. Ono što je sasvim izvesno je da vozači u Srbiji nisu zadovoljno načinom na koji je startovala liberalizacija tržišta. Naime, umesto obećanog sniženja cena koje je trebalo da izazove konkurencija na tržištu, nastupio je skok cena i to odmah u januaru.\nBora Tatić, zamenik predsednika Udruženja benzinskih stanica Srbije za Danas ističe da postoje dva osnovna razloga zbog kojih je gorivo poskupelo umesto da pojeftini.\n– Kada su najavljivane niže cene goriva od desetak dinara po litru nije se znalo da će poskupeti cena sirove nafe na svetskom tržištu, a da će država povećati akcize na goriva. Takođe, ako se doda da su akcize na uvozna goriva više nego akcize za naftne derivate koji se proizvode u srpskim rafinerijama jasno je zašto je došlo do poskupljenja. Uzgred, može se konstatovati da je obezbeđivanjem nižih akciza za domaće gorivo država omogućila povlašćen položaj NIS-u koji je u međuvremenu podigao velikoprodajne cene – naglašava Tatić.\nOn dodaje da povećanje velikoprodajnih cena NIS-a predstavlja veliki problem za privatne trgovce naftnim derivatima jer izaziva povećanje troškova, konkretno prevoza, putarine i amortizacije što smanjuje maržu i dovodi u pitanje isplativost bavljenja tim poslom. Prema Tatićevim rečima privatni trgovci će biti prinuđeni da se obrate nadležnim u državi kako bi se našlo rešenje za problem koji im ugrožava egzistenciju.\nMilan Rakić, predsednik Udruženja vlasnika benzinskih stanica ističe za naš list da NIS nije imao razloga da podiže veleprodajne cene jer su akcize za njegove proizvode niže od uvoznih.\n– Međutim, ta kompanija se opredelila za takav potez što predstavlja direktan udar na privatne trgovce. Naime, novim velepodajnim cenama se smanjuje razlika između nabavnih i maloprodajnih cena. Evidentno je da država favorizuje NIS. Kada to kažem smatram da postoji konsenzus svih vladajućih političkih opcija po tom pitanju. Cilj je da se unište mali i srednji trgovci naftim derivatima na domaćem tržištu – zaključuje Rakić.\nMinistarstvo tvrdi da je tržište slobodno\nMinistarstvo rudarstva i energetike je u potpunosti liberalizovalo tržište naftnih derivata u roku koji je za to bio predviđen, a cene goriva u Srbiji su trenutno na nivou cena u regionu, saopšteno je juče iz resornog ministarstva. U Srbiji je uticaj na rast cena goriva imao pad vrednosti dinara i korekcija akciza, navodi se u saopštenju i dodaje da, ukoliko cena nafte ubuduće bude rasla, i benzin će biti skuplji u Srbiji, u regionu, ali i u celoj Evropi.


Oštra Luka oštro protiv ukidanja Doma zdravlja Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Društvo\nOštra Luka oštro protiv ukidanja Doma zdravlja\nSrna 28.12.2012 12:58 PRIJEDOR - Odbornici Skupštine opštine Oštra Luka usvojili su danas jednoglasno zaključak kojim se najoštrije protive najavama iz Ministarstva zdravlja i socijalne zaštite Republike Srpske da će se u opštinama koje imaju manje od 10.000 stanovnika ukidati domovi zdravlja, a zdravstvena zaštita svoditi na ambulante porodične medicine.\n"Liječenje ovog stanovništva bilo gdje i na bilo koji način koštaće isto Fond zdravstvenog osiguranja Republike Srpske, a daleko veći biće jedino troškovi ličnog učešća našeg stanovništva", navodi se u zaključku posebne sjednice koji je dostavljen najvišim institucijama Republike Srpske.\n"U protivnom, bićemo prinuđeni na najradikalniju, zakonom dozvoljenu mjeru borbe za spas i očuvanje našeg doma zdravlja", stoji u zaključku koji je dostavljen predsjedniku i premijeru Republike Srpske, predsjedniku Narodne skupštine Republike Srpske, Odboru za zdravstvo, rad i socijalnu politiku Narodne skupštine Srpske i Ministarstvu zdravlja i socijalne zaštite Srpske.\nDragan Stanar, načelnik opštine Oštra Luka (na fotografiji), izjavio je da bi ukidanje domova zdravlja u malim opštinama dovelo do još ubrzanijeg i intenzivnijeg raseljavanja stanovništva, sve do biološkog nestanka.\n"Vjerujem da Ministarstvo radi na iznalaženju rješenja za bolju primarnu zdravstvenu zaštitu stanovnika Oštre Luke. Ne želim da vjerujem da radi u pravcu zatvaranja Doma zdravlja. Složiću se sa svim rješenjima koja uključuju ostanak Doma zdravlja, a ne mogu i neću prihvatiti drugačija rješenja", kazao je Stanar.\nOdbornik Saveza nezavisnih socijaldemokrata (SNSD) Drena Kuridža rekla je da svi građani i svi predstavnici građana Oštre Luke decidno stoje na stanovištu da mora ostati i opstati Dom zdravlja sa svim sadašnjim djelatnostima i da će se svi boriti protiv ukidanja i svođenja na ambulante.\n"Ako se ne bismo borili za to, došlo bi do nestanka i drugih institucija. Jedan od ključnih razloga za opstanak Doma zdravlja je i razuđenost opštine. Oštra Luka je od Prijedora udaljena 20 kilometara, ali ima dijelova opštine koji su od samog središta Oštre Luke udaljene i po 40 kilometara, a nemaju javni prevoz", dodala je Kuridža.\nLuka Macura, direktor Doma zdravlja "Sveti Sava", izjavio je da se transformacijom ove ustanove i njenom priključenju Domu zdravlja Prijedor ne bi mogao održati dostignuti nivo zdravstvene zaštite.\n"Naša opština je izuzetno razuđena i zbog toga smo otvorili terenske ambulante u pet mjesnih zajednica koje nemaju organizovan javni prevoz, a koje su udaljene od šest do 43 kilometra od postojećeg doma zdravlja", naveo je Macura.\nDom zdravlja "Sveti Sava" ima dvije ambulante porodične medicine, savremenu laboratorijsku službu, higijensko-epidemiološku službu, službu hitne medicinske pomoći sa voznim parkom i opštu stomatologiju.\nZapošljava 28 radnika, među kojima je i jedan stomatolog i pet ljekara opšte prakse, od kojih su tri na specijalizaciji porodične medicine.\n"S obzirom na to da je analiza postojećeg stanja u toku, još ne možemo reći da li će i koje tačno zdravstvene ustanove biti reorganizovane. Najbitnije je da građani Republike Srpske, bez obzira na provedene aktivnosti, neće ostati bez zdravstvene zaštite, jer racionalizacija ne znači gašenje ambulanti u pojedinim opštinama, već njihovo pripajanje većim zdravstvenim ustanovama koje će biti organizovane kao domovi zdravlja", stoji u odgovoru Ministarstva.


U okviru obeležavanja stogodišnjice od Prvog svetskog rata, udruženja ratnih dobrovoljaca 1912-18. njihovih potomaka i poštovalaca „Staro Đurđevo“ Temerin i „Vidovdan“ Sirig su poklonila knjige školskim bibliotekama i Javnoj biblioteci „Sirmai Karolj“.\nSa ciljem očuvanja i negovanja kolektivnog sećanja na srpski dobrovoljački pokret i pomoći u radu obrazovnih ustanova, dodeljeno je 100 knjiga: Zbornik radova „Srpski dobrovoljački pokret u Prvom svetskom ratu“, Katalog izložbe „Srpska dobrovoljačka divizija 1915-1919.“, „Srpsko dobrovoljačko pitanje u Velikom ratu“, „Rakija i rane“, „Banatsko dugo oranje“ i „Staro Đurđevo, istorija naselja“.\n29. decembra, donacija je uručena direktorima SŠ „Lukijan Mušicki“, OŠ „Petar Kočić“ i OŠ „Danilo Zelenović“, a 30. decembra, donacija je uručena direktorkama Javne biblioteke „Sirmai Karolj“ i OŠ „Slavko Rodić“. Knjige su uručili predsednik Udruženja „Vidovdan“ Sirig Ljubo Vujović, predsednik Udruženja „Staro Đurđevo“ Temerin Milan Radović i član Opštinskog veća za resor kultura Dejan Bradaš.\nPrevious Previous post: Završen turnir u malom fudbalu u Temerinu\nNext Next post: Registar neplaćenih novčanih kazni


BBI Banka i Grad Konjic: Pet miliona KM za mlade i privrednike - Biznis Info\nBBI Banka i Grad Konjic: Pet miliona KM za mlade i privrednike\nBy BiznisInfo on\t 16/06/2022 Banke\nGrad Konjic je izdvojio 200.000 KM za subvencioniranje profitne marže, dok je BBI banka obezbjedila sredstva u iznosu od 5.000.000 KM.\n– Ove nove subvencionirane linije dio su mjera naše administracije da mladima sa područja Konjica omogućimo da budu vlasnici stana ili kuće, a našim privrednicima da dobiju finansijska sredstva po izuzetno povoljnim uslovima za finansiranje svojih poslovnih aktivnosti. Ranije je potpisan ugovor sa BBI bankom o subvenciji profitne marže finansiranja privrednih društava, vrijedan 11 miliona KM, tako da su ukupno dostupna sredstva preko 16 miliona KM za podršku našoj privredi i građanima. Grad Konjic je za ove namjene izdvojio ukupno 500.000 KM – kazao je gradonačelnik Konjica Osman Ćatić.\nČlanica Uprave Bosna Bank International d.d. Sarajevo Azra Hadžiomeragić naglasila je kako je riječ o finansiranjima po izuzetno povoljnim uslovima, te navela da je BBI banka za projekat za mlade Konjica izdvojila tri miliona KM, a za finansiranja obrtnika i privrednih društava dodatnih dva miliona KM.\nObrtnici i privredna društva koji se bave poljoprivrednom aktivnošću, a imaju sjedište na području Konjica, moći će aplicirati za finansijska sredstva u BBI banci, koja će također biti subvencionirana od Grada Konjica.\nMaksimalan iznos odobrenih finansiranja za jedno privredno društvo iznosi 500.000 KM, a za obrtnike do 100.000,00 KM. U izuzetnim slučajevima Grad Konjic može dati saglasnost na veće iznose finansiranja. Finansiranja su sa rokom otplate do 48 mjeseci uz profitnu maržu do 3,99 posto i uz mogućnost grace perioda do šest mjeseci.


Sajam SIAL PARIS otkazan - novi datum održavanja oktobar 2022. godine\nOrganizatori međunarodnog sajma SIAL, koji je trebalo da se održi od 18. do 22. oktobra ove godine u Parizu (Francuska) saopštili su da je ovogodišnji događaj otkazan usled trenutne situacije u svetu u vezi sa pandemijom Covid-19.\nKako su naveli, u julu je sprovedena anketa među izlagačima i većina je bila za odlaganje sajma ove godine. Budući da organizatori žele da omoguće bezbedno i sigurno održavanje ove manifestacije, kao i da uvažavaju mišljenje izlagača, odluka je doneta da se SIAL održi od 15. do 19. oktobra 2022. godine.\nInače, SIAL je (www.sialparis.com ) je vodeći međunarodni sajam iz oblasti prehrambene industrije na tržištu Francuske i Evropske Unije koji se održava svake druge godine. U 2018. godini na sajmu je učestvovalo više od 7.200 izlagača iz 119 zemalja. Sajam je posetilo preko 300.000 stručnih posetilaca od čega 73% međunarodnih posetilaca.


PCVesti - Epson predstavio nove trendove iz oblasti štampe i projektora\nPored novih proizvoda, predstavljen je i novi distributer za tržište Srbije kompanija EWE Comp\n31. maj 2011. – Kompanija Epson® je danas u Beogradu, predstavila nove trendove iz oblasti štampe malog, srednjeg i velikog formata namenjene kako kranjim tako i poslovnim korisnicima, kao i projektore izuzetnog kvaliteta, gotovo za sve namene.\nNa konferenciji za medije, pored novih trendova i proizvoda, kompanija Epson je predstavila i svog novog distributera za tržište Srbije, kompaniju EWE Comp.\nNa održanoj prezentaciji predstavljeni su novi modeli ink jet štampača koji svojim performansama zadovoljavaju gotovo sve potrebe korisnika. Zahvaljujući Epsonovoj MicroPiezo tehnologiji, odvojenim kertridžima unutar štampača i vrlo pristupačnoj ceni, ovi uređaji predstavljaju idealan izbor, bilo da ste prosečan kućni korisnik, ljubitelj fotografije ili zahtevan korisnik koji želi štampu većeg formata.\nEpson proizvode možete pronaći u prodavnicama kompjutera širom Srbije. Više informacija možete dobiti na websajtu www.ewe.rs


Kreditno zaduženje za nastavak kapitalnih investicija | Trebinje Danas\nPrijedlog odluke o dugoročnom kreditnom zaduženju Grada Trebinja u iznosu do 5 miliona 446 hiljada KM naći će se pred trebinjskim odbornicima u četvrtak, 23. maja, na 24. sjednici Skupštine Grada Trebinja.\nU obrazloženju odluke se predlaže da se grad kreditno zaduži na period od 10 godina, sa fiksnom kamatnom stopom, do 3,20 odsto i grejs periodom od šest mjeseci, kako bi se finansirao nastavak započetih i novih kapitalnih investicija, u skladu sa srednjoročnim planom kapitalnih investicija i smanjenim koncesionim naknadama koje pripadaju Gradu Trebinju na osnovu proizvodnje HET-a, nakon havarije u HE „Dubrovnik“, ali i šteta nastalih u nevremenu u februaru ove godine.\n„Prema procjeni, u odnosu na prošlu godinu, sredstva koje će nedostajati u budžetu su oko 2,5 miliona KM jer HE „Dubrovnik“ ne radi od januara ove godine. Ovom iznosu treba dodati i 420.000 KM, koliko je prema procjenama iznosila šteta od nevremena na privatnim i javnim objektima. Poslali smo zahtjev prema Vladi i kabinetu predsjednika RS, kako bi obezbijedili dodatna sredstva, jer je Grad Trebinje izdvojio sredstva kako bi se ovi objekti sanirali“, izjavio je ranije za Radio Trebinje gradonačelnik Trebinja Mirko Ćurić.\nIpak, naglasio je Ćurić, svi najavljeni projekti biće završeni i kapitalne investicije neće biti zaustavljene, kao ni predviđena izdvajanja za više od 30 socijalnih programa.\nUkupna zaduženost Grada Trebinja na dan 31. mart ove godine, iznosi 13 miliona 190 hiljada 273,99 KM, a novim kreditom, ukoliko odbornici podrže prijedlog, bio bi zadužen oko 19 miliona KM.\nkupan godišnji anuitet po osnovu postojećeg i predloženog kreditnog zaduženja u 2010. godini, u periodu otplate predloženog zaduženja, iznosio bi 2 127 449,54 KM ili 8,87 odsto u odnosu na planirane prihode u 2019. godini, čime procenat zaduženosti ne prelazi zakonom dozvoljenih 18 odsto, navodi se u prijedlogu odluke.\nMeđu 21. tačkom dnevnog reda su i usvajanje izvještaja o izvršenju budžeta Grada Trebinja u prošloj godini, izvještaji o korišćenju budžetske rezerve u prošloj godini, te o stanju duga i izdatim garancijama Grada Trebinja na dan 31.12. 2018. godine, Plan implementacije Strategije razvoja Grada Trebinja 2018-2027, za prošlu i ovu godinu, kao i izvještaj o ostvarivanju programa rada skupštine Grada Trebinja za period januar-mart ove godine.\nOdbornici će razmatriti, između ostalog, i informacije o osnovnim pokazateljima finansijskog poslovanja privrede Grada Trebinja u prošloj godini, realizaciji programa zajedničke komunalne potrošnje, radu Boračke organizacije Trebinje i srednjih škola, kao i prijedlog odluke o izmjeni odluke o radnom vremenu trgovinskih, zanatskih, uslužnih i drugih objekata i djelatnosti na području Grada Trebinja.


Trudnice, pravac u šetnju\nTrudnoća 02.07.2013. - 16:12h Autor: minimagazin.info\nZelenim površinama možemo zahvaliti na više stvari – provođenje vremena među biljkama, travom i drvećem značajno snižava nivo stresa.\nPored toga, zelene površine smanjuju nivo zagađenja vazduha i nivo zagađenja prouzrokovanog bukom. Boravak u prirodi tokom trudnoće može imati veoma veliki uticaj na zdravlje deteta, kako fizičko tako i mentalno, bar sudeći prema istraživanjima obavljenim u Španiji.\nTokom istraživanja, naučnici su analizirali navike skoro 2 400 trudnica i, nakon usklađivanja drugih faktora, otkrili su da žene koje više vremena provode u područjima sa biljnim pokrivačem rađaju bebe sa većim obimom glave i većom telesnom težinom. Ovi nalazi su bitni, jer je veća veličina glave u direktnoj vezi sa veličinom mozga i koeficijentom inteligencije koji se može ostvariti tokom života.\nTakođe, smanjenje broja beba rođenih sa nedovoljnom težinom smanjuje i broj dece koja imaju srčana oboljenja, visok krvni pritisak i insulinsku rezistenciju kasnije u životu. Bez obzira da li ste u drugom stanju ili ne, svakodnevno provođenje malo vremena u prirodi može vam pomoći da smanjite nivo stresa i poboljšate raspoloženje.


Vanredna sjednica parlamenta BiH o pravosuđu ili referendum u RS-u - Radio Sarajevo Forum\nVanredna sjednica parlamenta BiH o pravosuđu ili referendum u RS-u\nned pro 04, 2016 6:37 pm\nSrpska demokratska stranka (SDS) pokrenut će inicijativu za održavanje referenduma u RS-u o pravosuđu BiH, ukoliko se ne podrži njihov prijedlog da se o o toj temi raspravlja na vanrednoj sjednici Parlamentarne skupštine BiH.\nPredsjednik SDS-a Vukota Govedarica rekao je danas na pres-konferenciji u Istočnom Sarajevu da SDS traži da se u parlamentu BiH razgovara o radu i reformi Suda BiH, Tužilaštva BiH i Visokog sudskog i tužilačkog vijeća BiH.\n"Ako naši partneri u Parlamentarnoj skupštini BiH ne pristanu na posebnu sjednicu, onda će SDS u Narodnoj skupštini RS-a zatražiti pokretanje referenduma na kojem bi se građani ovog entiteta izjasnili o reformi pravosuđa u BiH", rekao je Govedarica.\nNamjera SDS-a nije, kako je naveo, da utječe na postupke koje vode pravosudne institucije BiH, već "da ih natjera da rade svoj posao".\n"Smatramo da je u BiH neophodno otvoriti proces reformi kada je riječ o pravosudnim institucijama, a to znači da ćemo u narednom vremenskom periodu da se suočimo s ozbiljnom reformom i predlaganjem konkretnih zakonskih rješenja kada je riječ o pravosuđu BiH", kazao je Govedarica.\nTvrdi i da su aktivnosti VSTV-a dovele su do potpune neprincipijelnosti u pogledu nacionalne strukture i zastupljenosti RS-a i Srba u Sudu i Tužilaštvu BiH, čiji je glavni tužilac s teritorije FBiH, od četiri zamjenika tri su također sa teritorije tog bh.entiteta, a u kabinetu glavnog tužioca sada, kao i u zadnjih pet godina, nema nijedna osoba iz RS-a.\nIznio je i druge podatke koji, kako je kazao, govore da Srbi nisu zastupljeni u rukovodnim strukturama Suda BiH.\nRe: Vanredna sjednica parlamenta BiH o pravosuđu ili referendum u RS-u\nčet pro 22, 2016 10:12 pm\njoj pravosudje nam je sve gore i gore, sudije u bjekstvu, tuzioci u pritvoru...\npet pro 30, 2016 10:58 pm\nma uzas drug moj..\nsub pro 31, 2016 3:10 pm\nslazem se, neradnici !


/ INSTANT / Mladićeva odbrana protiv preispitivanja odluke o novim sudijama\nBiscani.NET11.09.2018. u 15:51\n“Tužilaštvo nema mogućnost da – ni po pravu, ni po principu pravičnosti – traži ponovno razmatranje te odluke, niti da na nju uloži žalbu. Zahtjev Tužilaštva trebao bi, stoga, biti odbačen”, zaključili su Mladićevi branioci Branko Lukić i Dragan Ivetić.\nO zahtjevu tužilaca i stavu branilaca uskoro će se izjasniti sudija Joseph Masanche, prenosi BIRN BiH.\nSudija Jean-Claude Antonetti ranije je prihvatio zahtjev odbrane da se iz žalbenog postupka isključe sudije Meron, Agius i Liu. Kako je naveo Antonetti, sudije Meron, Agius i Liu “djeluju pristrasno” s obzirom da su u ranijim predmetima u Haagu donosili zaključke koji se tiču Mladića.\nHaško tužilaštvo je u petak zatražilo od MMKS-a da osnuje tročlano vijeće čiji bi zadatak bio da utvrdi posljedice odluke sudije Jean-Claudea Antonettija da iz žalbenog postupka na suđenju Ratku Mladiću isključi troje sudija.\nPredsjednik MMKS-a Theodor Meron istoga dana izuzeo se iz procesa odlučivanja po žalbi Haškog tužilaštva na odluku da se iz žalbenog postupka na suđenju Mladiću isključi troje sudija.\nOn je u odluci obrazložio da se izuzima iz ovog procesa s obzirom da je i sam jedan od sudija koji su isključeni iz procesa protiv Mladića.\n“S obzirom da bi moje prisustvo u procesu odlučivanja moglo dovesti do percepcije da se radi o sukobu interesa, ja ću se povući iz ovog procesa”, naveo je Meron.\nMeđunarodni krivični sud za bivšu Jugoslaviju (MKSJ) je Mladića, bivšeg komandanta Glavnog štaba Vojske Republike Srpske (VRS), u novembru prošle godine osudio na doživotni zatvor, proglasivši ga krivim za genocid počinjen u Srebrenici, progon Bošnjaka i Hrvata širom BiH, terorisanje stanovništva Sarajeva dugotrajnim granatiranjem i snajperisanjem, te uzimanje pripadnika UNPROFOR-a za taoce. Mladić je oslobođen optužbe za genocid u šest bosanskohercegovačkih općina.


Kontrola racionalizacije u javnom sektoru na svim nivoima - Ekonomske Vesti\nKontrola racionalizacije u javnom sektoru na svim nivoima\n12. feb. 2016 Andrija Matić 0 Comments Ministrstvo državne uprave i lokalne samouprave, racionalizacija\nMinistarstvo za državnu upravu i lokalnu samoupravu Vlade Republike Srbije saopštilo je da je 8. januara istekao rok za to da državni organi, prema Zakonu o načinu određivanja maksimalnog broja zaposlenih, donesu nove pravilnike o organizaciji i sistematizaciji usklađene sa zadatim maksimalnim brojem.\nU saopštenju se navodi da su i lokalne samouprave bile u obavezi da do 8. januara na svojim skupštinama donesu posebne odluke o maksimalnom broju zaposlenih, i upozorava na to da će resorno ministarstvo insistirati na striktnoj primeni zakona i kaznenih mera za utvrđene nepravilnosti.\nU postupku praćenja primene zakona uočene su određene nepravilnosti, a reč je o primerima gde se dovodi u pitanje da li su ukinuta radna mesta ključna za funkcionisanje organizacije, kao i rešenjima za raskid radnog odnosa bez jasnog obrazloženja o kriterijumima primenjenim za odluku i bez prethodnih analiza stanja.\nUpravni inspektorat Ministarstva državne uprave i lokalne samouprave sprovodi nadzor o tome da li su doneti pravilnici i odluke lokalnih samouprava u skladu sa zakonom i principima na kojima počiva racionalizacija.\nNadzor se sprovodi u ministarstvima, posebnim organizacijama, Generalnom sekretarijatu, Autonomnoj pokrajini Vojvodina, opštinskim i gradskim upravama, dok Inspektorat za rad Ministarstva za rad, zapošljavanje, boračka i socijalna pitanja sprovodi nadzor u javnim službama i preduzećima na pokrajinskom i lokalnom nivou.\nMinistarstvo podseća na to da se zakonom prvi put propisuje da racionalizacija mora da se sprovodi po principima i kriterijumima koji štite kako efikasnost i funkcionalnost sistema, tako i prava zaposlenih.\nTakođe, Ministarstvo upozorava na to da se ovog puta neće tolerisati greške iz ranijih pokušaja racionalizacije, čije su posledice više koštale državu, nego što su donele uštede.\nPoštovanje zakona znači da svaki rukovodilac snosi odgovornost za to da se reorganizacijom posla podigne produktivnost i na taj način organizacija uklopi u zadati maksimalni broj zaposlenih.\nVlada Republike Srbije je odlučna u nameri da unapredi rad javne uprave i reorganizuje i modernizuje javnu upravu u korist svojih građana. U skladu sa ovim ciljevima, Vlada će sprovoditi i kontrolisati racionalizaciju na svim nivoima vlasti, ističe se u saopštenju.\n← U planinskim turističkim centrima otkriveno 116 radnika „na crno“\nMedvedev: Ako EU želi da posluje sa Rusijom, mora da poštuje njene interese →


Ovacije šampionskoj generaciji\nPrvoj utakmici Lige šampiona između Crvene zvezde i Napolija prethodio je pravi spektakl. Više od 50.000 ljudi ovacijama je dočekalo i pozdravilo generaciju koja je 1991. godine osvojila titulu šampiona Evrope.\nZvezdina zlatna generacija okupila se kako bi dodatno uveličala start naše ekipe u grupi C Lige šampiona.\nPred početak na teren, gde ih je čekao pehar prvaka Evrope osvojen 1991. godine, izašli su: Željko Kaluđerović, Ivica Momčilović, Goran Vasilijević, Vladan Stošić, Slobodan Marović, Refik Šabanadžović, Ilija Najdoski, Dragiša Binić, Miodrag Belodedić, Siniša Mihajlović, Dejan Savićević.\nOduševljena publika pozdravila je i trenera najslavnije generacije Ljupka Petrovića, kao i predsednika skupštine iz 1991. godine Svetozara Mijailovića i tadašnjeg tehničkog direktora, a sadašnjeg počasnog predsednika kluba Dragana Džajića.\nMihajlović i Savićević prvi su poneli pehar, koji je tokom počasnog kruga išao od ruke do ruke. Čitav ambijent podsetio je na scenu kada su Zvezdini fudbaleri takođe sa šampionskim peharom pre 27 godina obišli počasni krug oko terena po povratku iz Barija, a sada je posle njihovog defilea glavna scena pripala pulenima Vladana Milojevića.


Banjalučanin zarađuje 40.000 maraka mjesečno - Glas Srpske\nBanjalučanin zarađuje 40.000 maraka mjesečno\nMarijana Miljić 27.08.2018 14:33\nBanjaluka - Najveća primanja u Srpskoj u junu ove godine imao je jedan Banjalučanin koji je zaposlen u finansijskom sektoru, a kojem je na račun samo za taj mjesec "leglo" čak 40.000 maraka.\n- Vjerovatno se radi o tome da su vlasnici tih preduzeća nagradili svoje radnike jer im donose zarade teške i po nekoliko miliona maraka. Za vlasnika kapitala tih preduzeća svakako se isplati da nagrade te radnike sa platom od 10.000 do 40.000 maraka, pa i više. Na iznos te plate plaćani su sigurno svi porezi i doprinosi. Ništa u tome nema sporno - kazao je član Udruženja ekonomista RS "SWOT" Saša Grabovac i dodao da bi mnogi poslodavci mogli da se ugledaju na one koji nagrađuju svoje radnike za dobro odrađeni posao i na taj način ih stimulišu za dalji rad.\nOpština Djelatnost poslodavca Primanja ( u KM)\nBanjaluka finansijsko poslovanje 40.000\nBileća prerađivačka industrija 30.545\nBanjaluka saobraćaj, skladište i veze 26.631\nBanjaluka finansijsko poslovanje 25.000\nBanjaluka finansijsko poslovanje 20.167\nBanjaluka finansijsko poslovanje 15.400\nBanjaluka finansijsko poslovanje 13.200\nBanjaluka trgovina na veliko,\nopravka vozila 11.848\nBanjaluka finansijsko poslovanje 11.322\n05. 08. 2021 19:15\n05. 08. 2021 18:45\nBožinović: Pozdrav “Za dom spremni zabranjen”, policija će reagovati\nKeseroviću potvrđena šestogodišnja kazna zatvora zbog terorizma\nSlučaj "Dženan Memić": Potvrđena optužnica protiv Zijada Mutapa\nAbazović: Ne treba nam srpski, već evropski svijet\nVeto Kluba Bošnjaka na zakone izglasane u Narodnoj skupštini\nTrišić: Dodikov kabinet se ograđuje od neovlašćenog djelovanja Turkovićeve u Teheranu\nKošarac: Bošnjački političari neosnovano osporavaju projekat “Buk Bijela”\nŠtrbac: Gajiti kulturu sjećanja na stradanje u „Oluji“ da se greške ne bi ponovile\nKoronom zaraženo 17 ljudi, nema preminulih\nDejan Ljevnaić, direktor Olimpijskog centra Jahorina: Ponosan sam što gradimo više nego ikad\nSDA stavlja šapu na pravosuđe


Beogradska filharmonija i Nemanja Radulović, 4. februar 2022. - Dan u Beogradu\nNaslovna » Izlasci » Muzika » Klasika » Beogradska filharmonija i Nemanja Radulović, 4. februar 2022.\nBeogradska filharmonija i Nemanja Radulović (foto: Marko Đoković / BGF)\nAh Neša 17. januar 2022. Klasika Postavite komentar\nTo će biti jedan od glavnih događaja filharmonijske koncertne sezone. Pod palicom stalnog gostujućeg dirigenta Danijela Rajskina, Radulović će sa Beogradskom filharmonijom izvesti čuveni Koncert za violinu i orkestar, P. I. Čajkovskog.\nNakon spektakularnog koncerta u Beogradu i gostovanja u Moskvi u čuvenoj sali „Čajkovski“ 2016. godine, Rajskin i Radulović će ponovo nastupiti zajedno. A filharmoničari će nakon nezaboravnog nastupa na prošlogodišnjem Bemusu, ponovo osetiti čast i ponos što dele scenu sa violinističkim megastarom, od skora i ekskluzivnim umetnikom čuvene izdavačke kuće Warner Classic.\nProdaja ulaznica počinje 31. januara od 10.00 na biletarnici Beogradske filharmonije (Studentski trg 11) kao i preko filharmonijskog onlajn sistema.\nZbog epidemijske situacije, koncert će biti održan u smanjenom kapacitetu dvorane Kolarca prema kovid restrikcijama. Za ovaj koncert, kao i za svaki nastup Beogradske filharmonije, važe mere za zaštitu zdravlja i borbu protiv pandemije koje podrazumevaju potvrde o kompletnoj imunizaciji, negativne testove ili dokaz o preležanoj bolesti. (danubeogradu.rs)\nTagovibeogradska filharmonija izlasci klasika muzika nemanja radulović zima u beogradu\nPrethodni Sedmi novogodišnji Mrnjau fest\nSledeći Sahrane i kremacije u Beogradu, 18. januar 2022.


“Glas anđela” u Bajmoku osvojila Ivona Damjanović iz Sombora\nStefanović: Gradimo svet kako ga je videla Tijana\nIvona Damjanović (14), učenica iz Sombora, pobednica je Drugog festivala “Glas anđela – Tijana Jurić” održanog u Bajmoku.\nPobednica festivala - Ivona Damjanović\nIvona i devet devojčica, koje su prošle audicije u Beogradu i Somboru, nastupile su u takmičarskom programu izvođenja tradicionalne muzike, a najtalentovanija mešu njima, Ivona, osvojila je stipendiju u vrednosti od 54.000 dinara. Druga je Anđela Tasić (15) iz Beograda, a treća Marija Ratkov (14) iz Manđelosa.\nU prisustvu Lea Daesa, ambasadora Belgije u Srbiji, Marisa Tebekisa, sekretara Ambasade Australije, predstavnika Subotice, Sombora, Zrenjanina, institucija i ustanova, Festival je otvorio Nebojša Stefanović, ministar unutrašnjih poslova.\n- Ovde sam kao Nebojša Stefanović, jer ću to uvek biti posle svih funkcija. Glas mi drhti jer osećam posebnu energiju koju je nosila Tijana i danas se sećamo njene dobrote. Imamo obavezu da gradimo svet kako ga je videla Tijana, jer je svoje mesto u našim srcima u večnosti već zaslužila – rekao je Nebojša Stefanović.\nIgor Jurić, otac tragično nastradale devojčice i osnivač Fondancije “Tijana Jurić” je rekao da ne želi da se u Bajmoku više prolama tuga i da se priča tužna priča o Tijani.\n- Siguran sam da je ovo novi početak života u Bajmoku. Možda to sada nerealno zvuči, ali ne možemo ostati ravnodušni jer je sa nama glumačka veličina poput Predraga Miki Manojlovića. Svi zajedno smo ovde da se kulturom borimo protiv nasilja – rekao je Jurić.\nU programu su nastupili učenici bačkotopolske Muzičke škole, grupa “Zlatovez”, Danica Krstić, narodni orkestar RTS, Nemanja Guzijan, “Spomenar” iz Sombora. Glumac Miki Manojlović je pročitao pesmu “Smrt nije ništa” francuskog pisca Šal Pegija.\n- Festival drugu godinu nema pomoć pokrajine i republike, a ideja je plemenita i velika i zaslužuje pažnju. Bez institucionalne državne podrške neće prerasti u ono što bi trebao da bude – rekao je Manojlović.\nGlumci Branislav Lečić, Danica Maksimović i Marija Vicković odigrali su 17. juna predstavu “Indigo” i oduševili publiku u prepunoj sali KUD „Doža Đerđ“, dok je poslednji festivalski dan posvećen ljubiteljima popa i roka zbog loših vremenskih uslova odložen za 29. jun i održaće se u kafeu „Sax“. Koncerte će održati Mark Robertson, Tijana Bogićević i Aleksa Jelić.\nMisiju fondacije, da na ovaj način pošalje poruku "kulturom protiv nasilja", podržali su i glumci.\n- Apelujem na one koji su na položaju i bave se ovim pitanjima, da pomognu festival jer je višestruko značajan, i zbog kulture, zbog mladih i uopšte ovog mesta. Treba dati krila ovom festivalu jer afirmiše mlade ljude koji pevaju, daje na dar nešto što nije uobičajeno, nije još jedna vrsta interesa koji je svakodnevno prisutan - rekao je Branislav Lečić. Da bi kultura postala jedan od načina u borbi protiv nasilja, potrebno je da se nacija bolje organizuje i udruži oko takvog pitanja, smatra glumica Danica Maksimović.\n-Sve češće slušamo kako se dešavaju nemoguće stvari i onda na trenutak ostanemo svi u šoku razmišljajući šta dalje. Moramo da razmišljamo kako da predupredimo da nam se ne dešavaju morbidne i monstruozne situacije. Nadležne institucije moraju da pokrenu neke stvari, da daju jaču podršku kulturi, da stanu u odbranu naše dece, a to nažalost izostaje- rekla je glumica.


Mladi socijaldemokrati čiste Banjaluku | Banja Luka 24 sata\nHome Banjaluka Mladi socijaldemokrati čiste Banjaluku\nMladi socijaldemokrati čiste Banjaluku\nMladi socijaldemokrati Banjaluke danas su u šest sati započeli cjelodnevnu akciju čišćenja smeća sa javnih površina.\nČlan Gradskog odbora MSD Banjaluka Anja Ljubojević rekla da će ova akcija trajati cijeli dan i da ne postoji politički motiv za ovu akciju, već da je jedini motiv ljubav prema svom gradu i želja da Banjaluka u vrijeme kada se približava dan gada ne bude obilježena kao grad zatrpan otpadom.\n“Park “Mladen Stojanović” je posebno mjesto za mnoge naše sugrađane, oni će danas ovdje doći da trče, šetaju da dovedu djecu na igralište i zbog toga nismo željeli da dozvolimo da ovaj prostor, koji je jedno od najljepših mjesta u gradu prvi aprilski vikend dočeka zatrpan smećem. Nije nam teško da u šest počnemo ovu akciju čišćenja, teško nam je zbog politike isključivosti i nevođenja dijaloga, naš grad gledamo zatrpan smećem”, naveli su Mladi socijademokrati..\nAkcija čišćenja je počela u parku, a nastavlja se i u drugim dijelovima grada u kojima je to potrebno.\n“Neće nam biti teško da ovo radimo svaki dan kada bude trebalo, ali se nadamo da to neće biti potrebno, da će razum, dobra volja i ljubav prema Banjaluci prevladati i da će se uskoro usvojiti budžet grada”, naveli su MSD Banjaluka.\nDodaju da je Banjaluka u prethodnih 15 godina postala prepoznatljiva kao čist i uređen grad i to je nešto što se mora i nastaviti.\n“U toku akcije primijetili smo da su aktivisti PDP-a ostavljali naljepnice sa logom SNSD-a pored kanta punih smećem. Mogu da razumijem političku borbu, ali ne mogu da razumijem da neko obiđe kante u svom gradu, a ne dobije želju da to očisti, za razliku od njih mi smo to uradili”, naveli su MSD Banjaluka.